
ΑΠΟΦΑΣΕΙΣ 

Αριθμ. 1297 _ 

Έγκριση Κανονισμών Διδακτορικών Σπουδών 
του Τμήματος Μαθηματικών του Πανεπιστημί¬ 
ου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(συνεδρία 32/22.2.2018) 

Αφού έλαβε υπόψη: 

-Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει, 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ220 Α73.11.2008) και με τις διατάξεις 
των άρθρων 13-15 του «Κώδικα Διοικητικής Διαδικα¬ 
σίας», 

-Τις διατάξεις του άρθρου 45, παρ. 2 και του άρθρου 
85, παρ. 6 του ν. 4485/2017 «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 
άλλες διατάξεις» (ΦΕΚ 114/4.8.2017, τ.Α'), 

-Την απόφαση της υπ' αριθμ. 89 (επαναληπτικής)/ 
13.12.2017 έκτακτης συνεδρίασης Συγκλήτου, θέμα 2.1 
«Έγκριση πλαισίου κανονισμού διδακτορικών σπου¬ 
δών», 

-Την απόφαση της υπ' αριθμ. 3 (επαναληπτικής)/ 
7.2.2018 έκτακτης συνεδρίασηςτης Συνέλευσης του Τμή¬ 
ματος Μαθηματικών, θέμα 6 «Κανονισμός Διδακτορικών 
Σπουδών Τμήματος Μαθηματικών», 

-Το υπ'αριθμ. 32/22.2.2018 πρακτικό της συνεδρίασης 
της Συγκλήτου θέμα 10.3 «Έγκριση Κανονισμού Διδακτο¬ 
ρικών ΣπουδώνΤμήματοςτου Ιδρύματος», 

-Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού του Ιδρύματος, αποφασίζει: 

και εγκρίνει τον Κανονισμό Διδακτορικών Σπουδών 
του Τμήματος Μαθηματικών, της Μονοτμηματικής Σχο¬ 
λής θετικών Επιστημών, ως ακολούθως: 

Α. Εισαγωγή 

Στον παρόντα κανονισμό παρουσιάζονται η δομή 
και οι κανόνες λειτουργίας των Διδακτορικών Σπουδών 
(Δ.Σ.) του Τμήματος Μαθηματικών του Πανεπιστημίου 
Αιγαίου (Π.Α.). Στο Τμήμα Μαθηματικών λειτουργούν 


δυο διακριτές εισαγωγικές κατευθύνσεις, η κατεύθυνση 
Μαθηματικών και η κατεύθυνση Στατιστικής και Αναλο- 
γιστικών- Χρηματοοικονομικών Μαθηματικών. 

Βάσει της ανωτέρω ιδιαιτερότητας και δεδομένου 
του άρθρου 75, παρ. 2, του ν. 4485/2017 (Α' 114) περί 
επικείμενης κατάτμησης από 1.9.2018 του ενιαίου Τμή¬ 
ματος Μαθηματικών, σταΤμήματα: α) Μαθηματικών και 
β) Στατιστικής και Αναλογιστικών - Χρηματοοικονομικών 
Μαθηματικών, οι Διδακτορικές Σπουδές του Τμήματος 
Μαθηματικών του Πανεπιστημίου Αιγαίου οργανώνο¬ 
νται από δύο διακριτούς Κανονισμούς Διδακτορικών 
Σπουδών (Α.1 και Α.2) που αφορούν τις δύο κατευθύν¬ 
σεις και αποσκοπούν στην προαγωγή της πρωτότυπης 
επιστημονικής έρευνας και οδηγούν στην απόκτηση 
Διδακτορικού Διπλώματος (Δ.Δ.). Κάθε Υποψήφιος/α 
Διδάκτωρ του Τμήματος Μαθηματικών εντάσσεται σε 
μία από αυτές τις δύο κατευθύνσεις, στη συνέχεια από 
1.9.2018 στο αντίστοιχο ανεξάρτητοΤμήμα στο πλαίσιο 
πάντα της κείμενης νομοθεσίας και η φοίτηση του/της 
διέπεται από τον αντίστοιχο κανονισμό. 

Α.1 ΚΕΙΜΕΝΟ-ΠΛΑΙΣΙΟ ΚΑΝΟΝΙΣΜΟΥ 
ΔΙΔΑΚΤΟΡΙΚΩΝ ΣΠΟΥΔΩΝ 
ΚΑΤΕΥΘΥΝΣΗΣ ΜΑΘΗΜΑΤΙΚΩΝ ΤΟΥ ΤΜΗΜΑΤΟΣ 
ΜΑΘΗΜΑΤΙΚΩΝ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(άρθρο 45 ν. 4485/4.8.2017) 

Άρθρο 1. 

Γενικές Αρχές 

Στον παρόντα κανονισμό παρουσιάζονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών (Π.Δ.Σ.) του Τμήματος Μαθηματικών και 
ειδικότερα της Εισαγωγικής Κατεύθυνσης Μαθηματικών 
και από 1.9.2018 του ανεξάρτητου Τμήματος Μαθηματι¬ 
κών του Πανεπιστημίου Αιγαίου (Π.Α.). 

Οι Διδακτορικές Σπουδές της Εισαγωγικής Κατεύθυν¬ 
σης ΜαθηματικώντουΤμήματος Μαθηματικών του Π.Α. 
αποσκοπούν: 

(α) στην προαγωγή της γνώσης και στην παραγωγή 
πρωτότυπης επιστημονικής έρευνας υψηλού επιπέδου 
στα Θεωρητικά και Εφαρμοσμένα Μαθηματικά, 

(β) στην κατάρτιση υψηλού επιπέδου εξειδικευμένων 
επιστημόνων οι οποίοι θα στελεχώσουν το ερευνητι¬ 
κό, εκπαιδευτικό και αναπτυξιακό δυναμικό της χώρας 
σε μια εποχή όπου η πολύπλευρη γνώση με πυρήνα τα 

Μαθηματικά χαρακτηρίζει τις επιστημονικές και τεχνο¬ 
λογικές εξελίξεις. 

Οι Διδακτορικές Σπουδές οδηγούν στην απόκτηση 
Διδακτορικού Διπλώματος (Δ.Δ.). 

Άρθρο 2. 

Νομικό πλαίσιο Προγράμματος 

Διδακτορικών Σπουδών 

Το Π.Δ.Σ. τουΤμήματος Μαθηματικών και ειδικότερα 
της Εισαγωγικής Κατεύθυνσης ΜαθηματικώντουΤμήμα- 
τος Μαθηματικών του Π.Α. οργανώνεται και λειτουργεί 
σύμφωνα με τις διατάξεις του Νόμου 4485/2017, του εν 
γένει θεσμικού πλαισίου όπως κάθε φορά ισχύει και τα 
άρθρα του παρόντος Κανονισμού Διδακτορικών Σπου¬ 
δών. 

Άρθρο 3. 

Διδακτορικό Δίπλωμα 

Το Δ.Δ. αποτελεί ακαδημαϊκό τίτλο, ο οποίος αναγνω¬ 
ρίζει την εκπόνηση πρωτότυπης επιστημονικής έρευνας 
και την ουσιαστική συνεισφορά του/της κατόχου του 
στην εξέλιξη της γνώσης στον επιστημονικό κλάδο των 
Μαθηματικών. 

Άρθρο 4. 

Όργανα Διοίκησης των Διδακτορικών 

Σπουδών - Αρμοδιότητες 

• Σύγκλητος Πανεπιστημίου Αιγαίου 

Η Σύγκλητος είναι αρμόδια για θέματα όπως: 
ί. Εγκρίνει τον Κανονισμό Διδακτορικών Σπουδών κάθε 
Τμήματος (άρθρο 13, παρ. 2, περιπτ. ιετου ν. 4485/2017), 
ίί. Αποφασίζει για την ίδρυση και οργάνωση προ¬ 
γραμμάτων τρίτου κύκλου σπουδών σε συνεργασία 
με άλλα Α.Ε.Ι. και ερευνητικά κέντρα του άρθρου 13Α 
του ν. 4310/2014 (Α' 258), συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών (άρθρο 13, παρ. 2, περιπτ. ιθ του ν. 4485/2017), 
ίϋ. Αποφασίζει, ύστερα από εισήγηση της Συνέλευσης 
του οικείου Τμήματος, την οργάνωση προγραμμάτων 
τρίτου κύκλου σπουδών σε συνεργασία με αναγνωρι¬ 
σμένα ως ομοταγή Ιδρύματα και ερευνητικά κέντρα 
της αλλοδαπής, σύμφωνα με όσα ορίζονται στο άρθρο 
43 του ν. 4485/2017 (άρθρο 13, παρ. 2, περιπτ. κ του 
ν. 4485/2017), 

ίν. Συνεκτιμά την τελική έκθεση αξιολόγησης που υπο¬ 
βάλλεται από την Επιστημονική Συμβουλευτική Επιτρο¬ 
πή (Ε.Σ.Ε.) (άρθρο 44, παρ. 6 εδάφιο 2 του ν. 4485/2017), 
και ασκεί κάθε άλλη αρμοδιότητα που προβλέπεται 
από τις διατάξεις του ν. 4485/2017. 

• Συνέλευση Τμήματος 

Η Συνέλευση Τμήματος είναι αρμόδια για θέματα 
όπως: 

ί. Απονέμει τους τίτλους σπουδών των προγραμμάτων 
σπουδών που οργανώνει το Τμήμα (άρθρο 21, παρ. 2, 
περιπτ. ζ του ν. 4485/2017), 
ϋ. Συγκροτεί επιτροπές επιλογής ή εξέτασης των υπο¬ 
ψήφιων διδακτόρων (άρθρο 31, παρ. 3, περιπτ. δ του 
ν. 4485/2017) 


και ασκεί κάθε άλλη αρμοδιότητα που προβλέπεται 
από τις διατάξεις του ν. 4485/2017. 

Επισημαίνεται ότι «το Πρυτανικό Συμβούλιο του οι¬ 
κείου Ιδρύματος έχει την ευθύνη τήρησηςτου νόμου σε 
ότι αφορά στην οργάνωση και λειτουργία των Π.Μ.Σ. και 
την εκπόνηση διδακτορικών διατριβών, του Κανονισμού 
Μεταπτυχιακών Σπουδών, που προβλέπεται στο άρθρο 
45 του ν. 4485/2017» (άρθρο 30, παρ. 5 του ν. 4485/2017). 

Άρθρο 5. 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης (άρθρο 38, παρ. 1 του 
ν. 4485/2017) για εκπόνηση Διδακτορικής Διατριβής 
έχει ο/η κάτοχος Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισό¬ 
τιμου της αλλοδαπής ή ενιαίου και αδιάσπαστου τίτλου 
σπουδών μεταπτυχιακού επιπέδου του άρθρου 46 του 
ν. 4485/2017. Σε ειδικές περιπτώσεις που προβλέπονται 
από τον Κανονισμό Διδακτορικών Σπουδών της Κατεύ¬ 
θυνσης Μαθηματικών του Τμήματος Μαθηματικών, 
γίνεται αιτιολογημένα δεκτός ως Υποψήφιος Διδάκτο¬ 
ρας (Υ.Δ.) και μη κάτοχος Διπλώματος Μεταπτυχιακών 
Σπουδών (Δ.Μ.Σ.). 

Άρθρο 6. 

Επιλογή Υ.Δ. χωρίς Δ.Μ.Σ. 

Σε ειδικές περιπτώσεις λόγω της εγνωσμένης ποιότη¬ 
τας του επιστημονικού ή επαγγελματικού του/της έργου, 
ή αν ο/η Υ.Δ. έχει εξαιρετικής ποιότητας και επιπέδου 
επιστημονική/ές δημοσίευση/εις ή ευρεσιτεχνία/ες, και 
μετά από αιτιολογημένη απόφαση της Συνέλευσης, μπο¬ 
ρεί να γίνει δεκτός/ή και μη κάτοχος Δ.Μ.Σ. 

Στην περίπτωση αυτή ο/η Υ.Δ. υποχρεούται να εξετα¬ 
στεί επιτυχώς σε συγκεκριμένο κύκλο μαθημάτων που 
περιέχονται στο Π.Π.Σ ή/και στο Π.Μ.Σ. και καθορίζονται 
μετά από εισήγηση τηςΤριμελούς Επιτροπής Αξιολόγη¬ 
σης στη Συνέλευση τουΤμήματος. 

Στις εξαιρετικές αυτές περιπτώσεις κατά τις οποίες 
γίνεται δεκτός/η μη κάτοχος Δ.Μ.Σ., απαιτείται Πτυχίο 
Ελληνικού Α.Ε.Ι. ή ομοταγούς Πανεπιστημίου του εξω¬ 
τερικού αναγνωρισμένου από το ΔΟΑΤΑΠ. 

Άρθρο 7. 

Διαδικασία επιλογής Υ.Δ. 

Α. Γενικά θέματα 

Α.1 Διαδικασία επιλογής 

Η διαδικασία επιλογής/εγγραφής Υ.Δ. προϋποθέτει: [α] 
είτε υποβολή αίτησης (άρθρο 38, παρ. 2 του ν. 4485/2017) 
από τον/την ενδιαφερόμενο/η κατά τη διάρκεια κάθε 
ακαδημαϊκού έτους και ειδικότερα στις ημερομηνίες που 
προβλέπονται στον Κανονισμό Διδακτορικών Σπουδών 
του Τμήματος Μαθηματικών και ειδικότερα της Εισα¬ 
γωγικής Κατεύθυνσης Μαθηματικών και από 1.9.2018 
του ανεξάρτητου Τμήματος Μαθηματικών στη Γραμμα¬ 
τεία του Τμήματος, [β] είτε την εμπρόθεσμη υποβολή 
αίτησης μετά από δημοσίευση σχετικής προκήρυξης ή 
πρόσκλησης εκδήλωσης ενδιαφέροντος για εκπόνηση 
Διδακτορικής Διατριβής σύμφωνα με τις διατάξεις του 
άρθρου 42 του ν. 4485/2017. 

Α.2 Διαδικασία επιλογής μετά από προκήρυξη ή πρό¬ 
σκληση εκδήλωσης ενδιαφέροντος για εκπόνηση διδα¬ 
κτορικής διατριβής (άρθρο 42, ν. 4485/2017) 

Είναι δυνατή η προκήρυξη θέσεων υποψήφιων διδα¬ 
κτόρων, υποτρόφων ή όχι. Οι σχετικές προκηρύξεις που 
αφορούντοΤμήμα Μαθηματικών, δημοσιοποιούνται δια 
του ημερήσιου τύπου και αναρτώνται στους οικείους 
διαδικτυακούς τόπους των Ιδρυμάτων. 

Οι προϋποθέσεις, οι όροι, οι προθεσμίες και οι δια¬ 
δικασίες κατάθεσης υποψηφιοτήτων και επιλογής Υ.Δ., 
καθώς και πρόσθετες υποχρεώσεις αυτών, ρήτρες, πα¬ 
ραδοτέα και χρονικά όρια ολοκλήρωσηςτων διατριβών, 
μνημονεύονται ρητά στις σχετικές προκηρύξεις και προ¬ 
σκλήσεις. 

Η ανάθεση επίβλεψης των διδακτορικών διατριβών 
του παρόντος άρθρου μπορεί, βάσει της προκήρυξης, 
να υπόκειται σε επιπλέον διαδικασίες και κριτήρια από 
εκείνα που προβλέπονται στον παρόντα νόμο και στον 
Κανονισμό Διδακτορικών Σπουδών της Κατεύθυνσης 
Μαθηματικών του Τμήματος Μαθηματικών. 

Β. Επιλεξιμότητα Υ.Δ. 

Ως Υ.Δ. γίνονται δεκτοί/ές οι κάτοχοι: 

(α) Πτυχίου Α.Ε.Ι. της ημεδαπής ή ομοταγούς αναγνω¬ 
ρισμένου Ιδρύματος της αλλοδαπής. 

(β) Διπλώματος Μεταπτυχιακών Σπουδών των Α.Ε.Ι της 
ημεδαπής ή αναγνωρισμένου ως ισότιμου της αλλοδα¬ 
πής (άρθρο 38, παρ. 1 του ν. 4485/2017) ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017. 

(γ) Εξαίρεση από την υποχρέωση κατοχής Μ.Δ.Ε. για 
Υ.Δ., είναι δυνατή σύμφωνα με όσα ορίζονται ανωτέρω 
στο άρθρο 6 του παρόντος Κανονισμού. 

Γ. Απαιτούμενα δικαιολογητικά 
Ο/Η Υ.Δ. έχει τη δυνατότητα, καθ'όλη τη διάρκεια όλου 
του ακαδημαϊκού έτους, να υποβάλλει αίτηση στη Γραμ¬ 
ματεία του Τ μήματος, συνοδευόμενη από τα παρακάτω 
δικαιολογητικά σε έντυπη ή ηλεκτρονική μορφή. Στην 
περίπτωση σχετικής προκήρυξης ή πρόσκλησης εκδή¬ 
λωσης ενδιαφέροντος ο υποψήφιος υποβάλει εμπρόθε¬ 
σμα την αίτησή του. 

1. Αίτηση (άρθρο 38 του ν. 4485/2017) που παρέχεται 
από τη Γραμματεία του Τμήματος. Στην αίτηση αναφέ- 
ρονται τα: 

ί. Προτεινόμενος τίτλος Διδακτορικής Διατριβής, 
ϋ. Προτεινόμενη γλώσσα εκπόνησης της Διδακτορικής 
Διατριβής η οποία μπορεί να είναι διάφορη της ελληνι¬ 
κής (άρθρο 38, παρ. 2 του ν. 4485/2017), 

Μί. Προτεινόμενος/η ως επιβλέπων/ουσα ο/η οποίος/α 
(άρθρο 38, παρ. 2 του ν. 4485/2017) ανήκει σε όσους/ες 
έχουν δικαίωμα επίβλεψης Διδακτορικής Διατριβής σύμ¬ 
φωνα με όσα ορίζονται στο άρθρο 39 του ν. 4485/2017. 

2. Βεβαίωση επιτυχούς εξέτασης σε δύο μαθήματα που 
ορίζονται με εισήγηση της Τριμελούς Επιτροπής Αξιολό¬ 
γησης στη Συνέλευση του Τμήματος. Ο κατάλογος των 
μαθημάτων με την ύλη τους και την αντίστοιχη ενδει¬ 
κτική βιβλιογραφία έχει αποτυπωθεί τόσο στα πρακτικά 
της υπ' αριθμόν 6/27.3.2014 συνεδρίασης της Γενικής 
Συνέλευσης Ειδικής Σύνθεσης όσο και στην ιστοσελίδα 
του Π.Μ.Σ. της Κατεύθυνσης Μαθηματικών του Τμήμα¬ 


τος Μαθηματικών του Π.Α. (Γιΐΐρ://νννννν.ιη3ΐΓι.3θ9θ9η. 
9Γ/ίπόθχ.ρΓιρ/θΙ/3ε30θΐπίε5-θΙ). 

3. Φωτοτυπία αστυνομικού δελτίου ταυτότητας ή δι¬ 
αβατηρίου ή ισόκυρου δημόσιου εγγράφου ταυτοπρο¬ 
σωπίας. 

4. Αναλυτικό Βιογραφικό Σημείωμα (άρθρο 38, παρ. 2 
του ν. 4485/2017). 

5. Φωτοτυπία Πτυχίου/Διπλώματος ή βεβαίωση πε- 
ράτωσης σπουδών. 

6. Φωτοτυπία Διπλώματος Μεταπτυχιακών Σπουδών ή 
βεβαίωση περάτωσης σπουδών από Σχολές Θετικών Επι¬ 
στημών, Πολυτεχνικών Σχολών και Οικονομικών Σχολών. 
Οι πτυχιούχοι Πανεπιστημίων της αλλοδαπής υποχρεού- 
νται να καταθέσουν βεβαίωση ισοτιμίας ή αντιστοιχίας 
από το ΔΟΑΤΑΠ. 

7. Πιστοποιητικό/ά γνώσης ξένων γλωσσών εφόσον 
υπάρχουν (προαιρετικά), και υποχρεωτικά Πιστοποιητι¬ 
κό επάρκειας ξένης γλώσσας εάν αναφέρεται ως ειδική 
προϋπόθεση σε αντίστοιχη σχετική προκήρυξη συγκε¬ 
κριμένου θέματος Διδακτορικής Διατριβής, στην οποία 
ανταποκρίνεται ο/η ενδιαφερόμενος/η υποψήφιος/α. 

8. Δύο (2) τουλάχιστον συστατικές επιστολές από μέλη 
Δ.Ε.Π. Α.Ε.Ι. της ημεδαπής ή ισότιμων Α.Ε.Ι. της αλλοδα¬ 
πής, ή ερευνητών σε αναγνωρισμένα ερευνητικά κέντρα 
της χώρας ή της αλλοδαπής, με τους/τις οποίους/οποίες 
ο/η Υποψήφιος/α είχε ή έχει ακαδημαϊκή σχέση. 

9. Ανάτυπα ή ψηφιακά αντίγραφα άρθρων που δημο¬ 
σιεύτηκαν είτε σε επιστημονικά περιοδικά είτε σε πρακτι¬ 
κά διεθνών συνεδρίων τα οποία δημοσιεύουν εργασίες 
με σύστημα κριτών, μονογραφίες ή διακρίσεις. 

10. Συνοπτικό Προσχέδιο Διδακτορικής Διατριβής 
(άρθρο 38, παρ. 2 του ν. 4485/2017. 

Δ. Κριτήρια εκπόνησης Διδακτορικής Διατριβής 

Η Συνέλευση του Τμήματος Μαθηματικών, ύστερα από 
εισήγηση τηςΤριμελούς Επιτροπής Αξιολόγησης για τις 
υποβληθείσες αιτήσεις που έχει ορίσει για το σκοπό 
αυτό, εξετάζει αν πληρούνται τα κατά τον νόμο απαι- 
τούμενα προσόντα και τα κριτήρια που έχουν τεθεί από 
τον Κανονισμό Διδακτορικών Σπουδών του Τ μήματος. 

Εξετάζεται δηλαδή, εάν πρόκειται για υποψηφιότητα 
υψηλής ποιότητας, εάν ο/η Υ.Δ. διαθέτει γνώση του αντι¬ 
κειμένου σε θεωρητικό επίπεδο και εις βάθος εξοικείωση 
με τον τρέχοντα επιστημονικό προβληματισμό, εάν ο/η 
Υ.Δ. έχει σαφή στόχο όσον αφορά στην εκπόνηση της 
Διδακτορικής Διατριβής, εάν η υποψηφιότητα υπόσχε¬ 
ται ερευνητική παραγωγή, επιτυχή κατάληξη και εάν 
η ερευνητική πρόταση εμπίπτει στα ερευνητικά και εν 
γένει ακαδημαϊκά ενδιαφέροντα του Τμήματος. Η πα¬ 
ραπάνω αναφερόμενη Τριμελής Επιτροπή Αξιολόγησης 
έχει το δικαίωμα να καλέσει τον/την Υ.Δ. σε προσωπική 
συνέντευξη. 

Αναφέρονται τα ακόλουθα κριτήρια που λαμβάνονται 
υπόψη από τη Συνέλευση για τη λήψη απόφασης: 

1. Δίπλωμα Μεταπτυχιακών Σπουδών από Σχολές 
Θετικών Επιστημών, Πολυτεχνικών Σχολών και Οικονο¬ 
μικών (η περίπτωση μη κατοχής Μ.Δ.Σ. καλύπτεται από 
το άρθρο 6) 

2. Διπλωματική Εργασία (βαθμός, συνάφεια) 

3. Πρώτο πτυχίο (βαθμός, συνάφεια) 

4. Πτυχιακή εργασία 

5. Επαγγελματική εμπειρία 

6. Δημοσιεύσεις σε επιστημονικά περιοδικά με σύστη¬ 
μα κριτών 

7. Ανακοινώσεις σε επιστημονικά συνέδρια με σύστη¬ 
μα κριτών 

8. Συμμετοχή σε ερευνητικά προγράμματα 

9. Δεύτερο πτυχίο (αν υπάρχει). 

Ε. Διαδικασία αξιολόγησης υποψηφιοτήτων 

Η Συνέλευση του Τμήματος Μαθηματικών του Π.Α., 
αφού λάβει υπόψη τις αιτήσεις που έχουν υποβληθεί, 
τις κατηγοριοποιεί με βάση την συνάφεια του ερευ¬ 
νητικού αντικειμένου και ορίζει μία τριμελή επιτροπή 
ανά κατηγορία αιτήσεων. Κάθε τριμελής επιτροπή, που 
αποτελείται από μέλη Δ.Ε.Π. του Τμήματος, εξετάζει τις 
αντίστοιχες αιτήσεις και τα συνυποβαλλόμενα έγγρα¬ 
φα και καλεί τους υποψήφιους σε συνέντευξη. Κατόπιν 
υποβάλλει στη Συνέλευση του Τμήματος αναλυτικό 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον/την Υ.Δ. Η Συνέλευση 
του Τμήματος αφού λάβει τη γνώμη του προτεινόμε- 
νου επιβλέποντος, τη συνεκτιμά με το υπόμνημα της 
επιτροπής και εγκρίνει ή απορρίπτει αιτιολογημένα την 
αίτηση του/της Υ.Δ. Στην εγκριτική απόφαση ορίζεται 
και η γλώσσα συγγραφής της διδακτορικής διατριβής 
(άρθρο 38, παρ. 3 του ν. 4485/2017). 

Με απόφασή της, η Συνέλευση του Τμήματος μπορεί 
να ορίσει ως προϋπόθεση για την εκπόνηση της Διδα¬ 
κτορικής Διατριβής ενός/μιας Υ.Δ. την παράλληλη επι¬ 
τυχή παρακολούθηση μαθήματος/ων ή άλλες συναφείς 
με την εκάστοτε επιστημονική έρευνα δραστηριότητες 
(προβλέπεται κατ' εξουσιοδότηση του άρθρου 45, παρ. 
2, περιπτ. στ του ν. 4485/2017). 

Άρθρο 8. 

Επίβλεψη Διδακτορικής Διατριβής 

Α. Δικαίωμα επίβλεψης (άρθρο 39, παρ. 1 του 
ν. 4485/2017) 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

Κάθε Επιβλέπων/ουσα μπορεί να επιβλέπει ανά πάσα 
στιγμή έως τρεις (3) (μη συνυπολογιζομένων τυχόν συ- 
νεπιβλέψεων), το ανώτερο, Υ.Δ. (άρθρο 45 παρ. 2, περιπτ. 
γ του ν. 4485/2017). 

Σε περίπτωση προκήρυξης για εκπόνηση Διδακτορι¬ 
κής Διατριβής, η ανάθεση της επίβλεψης μπορεί, βάσει 
της προκήρυξης, να υπόκειται σε επιπλέον διαδικασίες 
και κριτήρια από εκείνα που προβλέπονται στον προα- 
ναφερόμενο νόμο και στον Κανονισμό Διδακτορικών 
Σπουδών του Τμήματος Μαθηματικών (άρθρο 42, παρ. 
3 του ν. 4485/2017). 

Β. Συγκρότηση Τριμελούς Συμβουλευτικής Επιτροπής 
(άρθρο 39, παρ. 2 του ν. 4485/2017) 


Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
οικείου Τμήματος. 

Γ. Αδυναμία τέλεσης χρεών Επιβλέποντος (άρθρο 39, 
παρ. 3 του ν. 4485/2017) 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να τελέσει χρέη επιβλέπο- 
ντος για μεγάλο χρονικό διάστημα κατά τα ειδικότερα 
οριζόμενα στον Κανονισμό Διδακτορικών Σπουδών, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον την επίβλεψη, σύμφωνα με όσα ορί¬ 
ζονται στις προηγούμενες παραγράφους, ύστερα από αί¬ 
τηση του/της Υ.Δ. και γνώμη του/της προτεινόμενου/ης 
επιβλέποντος/ουσας, διαφορετικά, σε ένα από τα άλλα 
δύο (2) μέλη τηςΤριμελούς Συμβουλευτικής Επιτροπής, 
ακόμη και καθ' υπέρβαση του μέγιστου αριθμού υποψή¬ 
φιων διδακτόρων που μπορεί να επιβλέπεται από κάθε 
επιβλέποντα/ουσα, σύμφωνα με όσα ορίζονται στον 
Κανονισμό Διδακτορικών Σπουδών. 

Δ. Μετακίνηση/συνταξιοδότηση Επιβλέποντος/ουσας 
(άρθρο 39, παρ. 2 του ν. 4485/2017) 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος/ουσας των διδακτορικών διατριβών 
που έχει αναλάβει, και ο τίτλος απονέμεται από το Π.Α. 

Ε. Ανάρτηση στην Ιστοσελίδα του Τμήματος (άρθρο 
39, παρ. 4 του ν. 4485/2017) 

Τα ονόματα των Υ.Δ., των επιβλεπόντων μελών Δ.Ε.Π. ή 
ερευνητών/τριών, οι τίτλοι των εκπονούμενων διδακτο¬ 
ρικών διατριβών και σύντομη περίληψη αυτών, καθώς 
και τα μέλη των συμβουλευτικών επιτροπών αναρτώνται 
από την Γραμματεία του Τμήματος στον διαδικτυακό 
τόπο του Ιδρύματος στην ελληνική και στην αγγλική 
γλώσσα. 

Άρθρο 9. 

Εκπόνηση της Διδακτορικής Διατριβής 

1. Η Διδακτορική Διατριβή πρέπει να αποτελεί σημα¬ 
ντική νέα συνεισφορά στην επιστημονική γνώση. 

2. Ο/Η Υ.Δ. έχει τη δυνατότητα να μετακινηθεί σε Πα¬ 
νεπιστήμιο ή Ερευνητικό Κέντρο του εσωτερικού ή του 

εξωτερικού με σκοπό την εκπόνηση μέρους της Διδακτο¬ 
ρικής Διατριβής του/της, μετά από θετική εισήγηση κατά 
πλειοψηφία της Τριμελούς Συμβουλευτικής Επιτροπής. 
Σε κάθε μία από τις παραπάνω περιπτώσεις ο/η ενδι¬ 
αφερόμενος/η καταθέτει στη Τριμελή Συμβουλευτική 
Επιτροπή αίτηση η οποία πρέπει να περιγράφει το χρο¬ 
νοδιάγραμμα και το αναλυτικό πρόγραμμα της μετακί¬ 
νησής του/της. Η αίτηση εγκρίνεται από τη Συνέλευση 
του Τμήματος. Στο πλαίσιο της Δράσης ΚΑΙ Μαθησιακή 
Κινητικότητα Ατόμων, παρέχεται στους/στις Υ.Δ. η δυ¬ 
νατότητα να μετακινηθούν για σπουδές σε συνεργαζό- 
μενο Ιδρυμα Ανώτατης Εκπαίδευσης, με το Πρόγραμμα 
ΕΒΑ5Μυ5+. Η προκήρυξη των θέσεων κινητικότητας 
Υ.Δ. ανακοινώνεται στην αρχή του εαρινού εξαμήνου 
κάθε ακαδημαϊκού έτους. Ο/Η Υ.Δ. οφείλει να επιδιώκει 
ενεργή παρουσία στο διεθνές ακαδημαϊκό γίγνεσθαι 
συμμετέχοντας σε σεμινάρια ή επιστημονικά συνέδρια, 
αποβλέποντας στην αναγνώριση της έρευνας του/της 
με δημοσιεύσεις σε περιοδικά με σύστημα κριτών, όπου 
αυτό είναι εφικτό. 

Άρθρο 10. 

Χρονική διάρκεια εκπόνησης 

Διδακτορικής Διατριβής 

Α. Ελάχιστη Διάρκεια (άρθρο40, παρ. 1 του ν.4485/2017). 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής σύμφωνα με το άρθρο 39, 
παρ. 2 του ν. 4485/2017. 

Β. Μέγιστος χρόνος ολοκλήρωσης Διδακτορικής Δι¬ 
ατριβής 

Μέγιστος χρόνος ολοκλήρωσης της Διδακτορικής Δι¬ 
ατριβής (άρθρο 45, παρ. 2, περιπτ. στ του ν. 4485/2017) 
ορίζεται το διπλάσιο του ελάχιστου χρόνου. Ο/Η Υ.Δ. 
δύναται να αιτηθεί πιθανή παράταση έως και δύο (2) έτη 
συνολικά μετά από ειδικά αιτιολογημένη εισήγηση του 
Επιβλέποντος/ουσας Καθηγητή/τριας προς την Τριμελή 
Συμβουλευτική Επιτροπή, εμπεριστατωμένη εισήγηση 
αυτής προς τη Συνέλευση του Τμήματος και θετική από¬ 
φαση της Συνέλευσης του Τμήματος. 

Γ. Αναστολή εκπόνησης Διδακτορικής Διατριβής 

Ο/Η Υ.Δ. μπορεί κατά τη διάρκεια των σπουδών του/ 
της στο Διδακτορικό Πρόγραμμα να ζητήσει με επαρκώς 
αιτιολογημένη αίτησή του/της την αναστολή της ανωτέ¬ 
ρω περιόδου έως και δύο (2) έτη συνολικά. 

Άρθρο 11. 

Δικαιώματα και Υποχρεώσεις Υ.Δ. 

Ο/Η Υ.Δ. υποχρεούται σε ανανέωση εγγραφής ανά 
ακαδημαϊκό έτος (άρθρο 45, παρ. 2, περιπτ. στ του 
ν. 4485/2017). 

Ο/Η Υ.Δ. έχει την υποχρέωση να παρουσιάζει κάθε 
έτος, από την ημερομηνία ορισμού τηςΤριμελούς Συμ¬ 
βουλευτικής Επιτροπήςτηςδιατριβήςτου/της, προφορι¬ 
κά και να υποβάλλει και εγγράφως αναλυτικό υπόμνημα 
ενώπιον τηςΤριμελούς Συμβουλευτικής Επιτροπής σχε¬ 
τικά με την πρόοδο της Διδακτορικής του/της Διατριβής. 
Αντίγραφο του υπομνήματος, καθώς και σχόλια επ'αυ¬ 


τού από τον/την Επιβλέποντα/ουσα ή την Τριμελή Συμ¬ 
βουλευτική Επιτροπή και εκθέσεις προόδου σύμφωνα 
με όσα ορίζονται στον οικείο Κανονισμό Διδακτορικών 
Σπουδών, καταχωρίζονται στον ατομικό φάκελο του/της 
Υ.Δ. (άρθρο 40, παρ. 2 του ν. 4485/2017). 

Οι Υ.Δ. έχουν μέχρι πέντε (5) πλήρη ακαδημαϊκά έτη 
από την πρώτη εγγραφή τους, όλα τα δικαιώματα και τις 
παροχές που προβλέπονται και για τους φοιτητές του 
δεύτερου κύκλου σπουδών, όπως ορίζονται στον οικείο 
Κανονισμό. Μέχρι και πέντε (5) έτη μετά την ολοκλήρωση 
της διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών (άρθρο 
40, παρ. 3 του ν. 4485/2017). 

Η Τριμελής Συμβουλευτική Επιτροπή μπορεί να ορί¬ 
σει υποχρέωση συμμετοχής σε σεμινάρια, συνέδρια και 
λοιπές ακαδημαϊκές εκδηλώσεις ή δημοσίευση πρωτό¬ 
τυπων εργασιών σε επιστημονικά περιοδικά αναγνωρι¬ 
σμένου κύρους με σύστημα κριτών ή παρουσίαση σχε¬ 
τικών με το θέμα της διδακτορικής διατριβής εργασιών 
σε συνέδρια με σύστημα κριτών, σεμινάρια ή ημερίδες 
(άρθρο 45, παρ. 2, περιπτ. στ του ν. 4485/2017). 

Η υποχρέωση παρακολούθησης/συμμετοχής σε μα¬ 
θήματα ή εργαστήρια προτείνεται απότηνΤριμελή Συμ¬ 
βουλευτική Επιτροπή και εγκρίνεται από τη Συνέλευση 
(άρθρο 45, παρ. 2, περιπτ. στ του ν. 4485/2017). 

Οι διδακτορικές σπουδές προσφέρονται δωρεάν (άρ¬ 
θρο 40, παρ. 3 του ν. 4485/2017). 

Άρθρο 12. 

Δυνατότητα απασχόλησης 

Υποψηφίου/ας Διδάκτορα 

Με πρόταση της Συνέλευσης του Τμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παρ. 3, περιπτ. ε, του ν. 3685/2008). Επικουρικό 
εκπαιδευτικό έργο ενδεικτικά, δύναται να είναι: 

• η διόρθωση ή η διδασκαλία ασκήσεων σε προπτυχι- 
ακά/μεταπτυχιακά μαθήματα, 

• η υποστήριξη εργαστηριακών προπτυχιακών/μετα- 
πτυχιακών μαθημάτων, 

• η συμμετοχή στην επιτήρηση των τελικών εξετάσε¬ 
ων και των ενδιάμεσων διαγωνισμάτων (προόδων) των 
προπτυχιακών/μεταπτυχιακών μαθη μάτων, 

• η συμμετοχή σε ερευνητικά έργα, έρευνα πεδίου και 
συλλογή δεδομένων, διδασκαλία σε θερινά σχολεία και 
σεμινάρια ή άλλων συναφών δραστηριοτήτων. 

Η ανάθεση του επικουρικού έργου σε Υ.Δ. πρέπει να 
διέπεται από το πνεύμα της ισότητας και, πλην της συμ¬ 
μετοχής στην επιτήρηση των τελικών εξετάσεων, δεν 
μπορεί να ξεπερνά τις δύο (2) ώρες την εβδομάδα ανά 
διδακτικό εξάμηνο. 

Υ.Δ. που εμπίπτουν στο άρθρο 19 παρ. 4 του 
ν. 4452/2017 δύναται να απασχολούνται ως ακαδημαϊκοί 
υπότροφοι με απόφαση της Συνέλευσης και πράξη του 
Προέδρουτου οικείουΤμήματος,γιατη διεξαγωγή διδα¬ 
κτικού, κλινικού και ερευνητικού έργου, καθοριζόμενου 

με τη σύμβαση που υπογράφεται μεταξύ του ακαδημα¬ 
ϊκού υποτρόφου και του Πρύτανη του οικείου Α.Ε.Ι. Οι 
συμβάσεις που συνάπτονται σύμφωνα με το παρόν άρ¬ 
θρο, δεν υπάγονται στις διατάξεις των Κεφαλαίων Α', Β' 
και Γ' του ν. 2190/1994, αλλά υπάγονται στις εξαιρέσεις 
της ΠΥΣ 33/2006 (Α' 280). Η προκήρυξη του γνωστικού 
αντικειμένου γίνεται ύστερα από πρόταση της Συνέλευ¬ 
σης και έγκριση απάτη Συνέλευση Τμήματος. Η διάρκεια 
της σύμβασης καθορίζεται για χρονικό διάστημα μέχρι 
ενός ακαδημαϊκού έτους κατά περίπτωση, ανάλογα με 
τις ανάγκες, μπορεί δε να ανανεώνεται ή να παρατείνεται. 
Σε κάθε περίπτωση ο συνολικός χρόνος διάρκειας της 
σύμβασης δεν μπορεί να υπερβεί τα τρία (3) ακαδημαϊκά 
έτη (άρθρο 19 παρ. 4 του ν. 4452/2017). Η απασχόληση 
των ανωτέρω μπορεί να είναι πλήρης ή μερική. Σε περί¬ 
πτωση πλήρους απασχόλησης δεν μπορεί να υπερβαίνει 
το υφιστάμενο κάθε φορά όριο των ωρών της εβδομαδι¬ 
αίας απασχόλησης για το διδακτικό έργο που παρέχουν 
οι Καθηγητές και οι υπηρετούντες Λέκτορες των Α.Ε.Ι. 
ενώ στην περίπτωση μερικής απασχόλησης η υποχρέω¬ 
ση παροχής διδακτικού έργου μειώνεται ανάλογα με το 
ποσοστό της απασχόλησης. Η κάλυψη της αποζημίωσής 
τους γίνεται από υποτροφίες και πόρους που εξασφα¬ 
λίζει το Τμήμα ή από τη χρήση των αδιάθετων ταμεια¬ 
κών υπολοίπων προηγούμενων οικονομικών ετών του 
Ιδρύματος, χωρίς αύξηση της κρατικής επιχορήγησης 
προς το οικείο Α.Ε.Ι., εκτός και αν αυτή προέρχεται από 
συγχρηματοδοτούμενα προγράμματα (άρθρο 19, παρ. 
4 του ν. 4452/2017). 

Άρθρο 13. 

Τροποποίηση θέματος και αλλαγή 

Επιβλέποντος/ουσας Διδακτορικής Διατριβής 
(α) Για την αλλαγή του θέματος της Διδακτορικής Δια¬ 
τριβής απαιτείται εισήγηση του/ης Επιβλέποντος/ουσας 
και έγκριση της Συνέλευσης του Τμήματος. Η αλλαγή 
του θέματος της Διδακτορικής Διατριβής αποκλείεται 
μετά την υποβολή αίτησης του/της Υ.Δ. για τη δημόσια 
υποστήριξη και την αξιολόγησή της. 

(β) Εάν η τροποποίηση του θέματος της Διδακτορικής 
Διατριβής έχει ως συνέπεια την ανάγκη αλλαγής Επιβλέ- 
ποντος/ουσας, απαιτείται κοινή εισήγηση του αποχω- 
ρούντος και του/ης νέου/ας Επιβλέποντος/ουσας και 
αντίστοιχη έγκριση της Συνέλευσης του Τμήματος. 

(γ) Σε περιπτώσεις ανάγκης αλλαγής Επιβλέποντα/ου- 
σας πέραν των προβλεπομένων της παραγράφου «Γ» του 
άρθρου 8 του παρόντος Κανονισμού, απαιτείται ομοίως 
κοινή αιτιολογημένη εισήγηση του αποχωρούντος και 
του/της νέου/ας επιβλέποντος/ουσας και αντίστοιχη 
έγκριση της Συνέλευσης του Τμήματος. 

Τυχόν τροποποίηση θέματος ή/και αλλαγή Επιβλέπο- 
ντος/ουσας δεν επιφέρει καμία αλλαγή στη συνολική 
διάρκεια εκπόνησης της Διδακτορικής Διατριβής για ήδη 
εγγεγραμμένο/η Υ.Δ., η οποία ορίζεται από τις διατάξεις 
του άρθρου 10. 

Άρθρο 14. 

Γλώσσα συγγραφής Διδακτορικής Διατριβής 
Η Διδακτορική Διατριβή συντάσσεται σε γλώσσα 
που αποφασίζει η Συνέλευση (άρθρο 38 παρ. 3 του 


ν. 4485/2017). Σε περίπτωση που η Διδακτορική Διατρι¬ 
βή έχει γραφεί σε άλλη γλώσσα πλην της ελληνικής, ο/η 
Υ.Δ. υποβάλλει συνημμένη στη Διδακτορική Διατριβή 
εκτενή περίληψή της στην ελληνική γλώσσα. 

Άρθρο 15. 

Τελική Αξιολόγηση και Κρίση 

Διδακτορικής Διατριβής 

Α. Υποβολή εισηγητικής έκθεσης τηςΤριμελούς Συμ¬ 
βουλευτικής Επιτροπής στη Συνέλευση του Τμήματος 

Μετά την ολοκλήρωση εκπόνησης της Διδακτορικής 
Διατριβής ο/η Υ.Δ. υποβάλλει αίτηση στη Γραμματεία για 
τη δημόσια υποστήριξη και την αξιολόγησή της. Η αίτη¬ 
ση κοινοποιείται στην Τριμελή Συμβουλευτική Επιτροπή, 
η οποία συσκέπτεται, αποφασίζει κατά πλειοψηφία την 
έγκριση ή την απόρριψή της και, εφόσον αυτή εγκριθεί, 
συντάσσει αναλυτική Εισηγητική Έκθεση που υποβάλλε¬ 
ται στη Συνέλευση τουΤμήματος. Στην εισηγητική έκθε¬ 
ση προτείνεται και ορισμός της επταμελούς εξεταστικής 
επιτροπής (άρθρο 41, παρ. 1 του ν. 4485/2017). 

Εάν η Τριμελής Συμβουλευτική επιτροπή δεν εγκρίνει 
την αίτηση του/της Υ.Δ. του/της δίνει αναλυτικά επιστη¬ 
μονικές παρατηρήσεις και προτάσεις για βελτίωση, κα¬ 
θώς και χρονοδιάγραμμα υλοποίησης. 

Β. Ορισμός Επταμελούς Εξεταστικής Επιτροπής από 
Συνέλευση 

Η Συνέλευση τουΤμήματος Μαθηματικών ορίζει Επτα- 
μελή Εξεταστική Επιτροπή για την αξιολόγηση της Διδα¬ 
κτορικής Διατριβής (άρθρο 41, παρ. 1 του ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39 του ν. 4485/2017. 

Τα αφυπηρετήσαντα μέλη τηςτριμελούς συμβουλευ¬ 
τικής επιτροπής, που έχουν αντικατασταθεί σύμφωνα 
με την παράγραφο 2, μπορεί να παρίστανται κατά τη 
συνεδρίαση χωρίς δικαίωμα ψήφου (άρθρο 41, παρ. 3 
του ν. 4485/2017). 

Γ. Υποχρεώσεις του/της Υ.Δ. 

Ο/Η Υ.Δ. υποχρεούται, μετά την υποβολή της Εισηγητι¬ 
κής ΈκθεσηςτηςΤριμελούς Συμβουλευτικής Επιτροπής 
και τον ορισμό της Επταμελούς Εξεταστικής Επιτροπής 
από τη Συνέλευση να καταθέσει στη Γραμματεία του 
Τμήματος: 

ί. τη Διδακτορική Διατριβή σε ηλεκτρονική μορφή, 

ϋ. υπεύθυνη δήλωση στην οποία να βεβαιώνει ότι «Εί¬ 
μαι ο/η αποκλειστικός/ή συγγραφέας της υποβληθείσας 
Διδακτορικής Διατριβής με τίτλο «...». Η συγκεκριμένη 
Διδακτορική Διατριβή είναι πρωτότυπη και εκπονήθηκε 
αποκλειστικά για την απόκτηση του Διδακτορικού δι¬ 
πλώματος του Τμήματος Μαθηματικών. Κάθε βοήθεια, 
την οποία είχα για την προετοιμασία της, αναγνωρίζε¬ 
ται πλήρως και αναφέρεται επακριβώς στην εργασία. 
Επίσης, επακριβώς αναφέρω στην εργασία τις πηγές, 

τις οποίες χρησιμοποίησα, και μνημονεύω επώνυμα τα 
δεδομένα ή τις ιδέες που αποτελούν προϊόν πνευματικής 
ιδιοκτησίας άλλων, ακόμη κι εάν η συμπερίληψή τους 
στην παρούσα εργασία υπήρξε έμμεση ή παραφρα- 
σμένη. Γενικότερα, βεβαιώνω ότι κατά την εκπόνηση 
της Διδακτορικής Διατριβής έχω τηρήσει απαρέγκλιτα 
όσα ο νόμος ορίζει περί διανοητικής ιδιοκτησίας και έχω 
συμμορφωθεί πλήρως με τα προβλεπόμενα στο νόμο 
περί προστασίας προσωπικών δεδομένων και τις αρχές 
Ακαδημαϊκής Δεοντολογίας. 

Η υπεύθυνη δήλωση προσαρτάται στην οπίσθια 
(νθΓ5θ) όψη πριν από τη σελίδα τίτλου κάθε Διδακτορι¬ 
κής Διατριβής που κατατίθεται στο τμήμα. 

ίϋ. Σε περίπτωση που η Διδακτορική Διατριβή έχει 
γραφεί σε άλλη γλώσσα, ο/η υποψήφιος/α υποβάλλει 
συνημμένη στη Διατριβή εκτενή περίληψή της στην ελ¬ 
ληνική γλώσσα. 

Δ. Ορισμός ημερομηνίας παρουσίασης - αξιολόγησης 
διατριβής 

Με πρωτοβουλία του/της Προέδρου του Τμήματος 
και σε συνεννόηση με τον/την Επιβλέποντα/ουσα και 
τον/την Υ.Δ., μετά την κοινοποίηση της Διδακτορικής 
Διατριβής που έχει κατατεθεί προς εξέταση από τη Γραμ¬ 
ματεία σε όλα τα Μέλη της ορισθείσας Επταμελούς Εξε¬ 
ταστικής Επιτροπής, ορίζεται εντόςτετραμήνου απάτην 
ημερομηνία κοινοποίησης, η ημερομηνία και η ώρα της 
προφορικής δημόσιας παρουσίασης και αξιολόγησης 
της Διδακτορικής Διατριβής σε αίθουσα της Πανεπιστη¬ 
μιακής Μονάδας του Τμήματος Μαθηματικών του Π.Α. 

Η πρόσκληση κοινοποιείται έγκαιρα στην πανεπιστη¬ 
μιακή κοινότητα και η παρακολούθησή της είναι ελεύ¬ 
θερη στο κοινό. 

Κατά τη διαδικασία παρουσίασης και αξιολόγησης 
προϋποτίθεται η φυσική παρουσία, οπωσδήποτε του/ 
της υποψήφιου/ας και τουλάχιστον τεσσάρων (4) Μελών 
της Επταμελούς Εξεταστικής Επιτροπής. Τα υπόλοιπα 
μέλη δικαιούνται να μετάσχουν μέσω τηλεδιάσκεψης. 
Ο/Η υποψήφιος/α παρουσιάζει το περιεχόμενο της 
επιστημονικής έρευνάς του και τα πορίσματά της και 
απαντά σε ερωτήσεις και σχόλια μελών της Επταμελούς 
Επιτροπής ή των τυχόν αφυπηρετησάντων μελών της 
Τριμελούς Συμβουλευτικής Επιτροπής. Τα αφυπηρετή- 
σαντα μέλη της Τριμελούς Συμβουλευτικής Επιτροπής, 
μπορεί να παρίστανται κατά τη συνεδρίαση χωρίς δι¬ 
καίωμα ψήφου. Η Επιτροπή στη συνέχεια συνεδριάζει 
χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέ¬ 
ντε (5) Μελών (άρθρο 41, παρ. 3 του ν. 4485/2017) και, 
με σύμφωνη γνώμη τουλάχιστον πέντε (5) Μελών της 
επιτροπής (ΝΣΚ 500/84 Γνμ. Δ/νσης Δικαστικού Γ.Λ.Κ.), 
αξιολογεί τη Διδακτορική Διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφασή της η 
Επιτροπή συντάσσει Πρακτικό Αξιολόγησης, το οποίο 
υποβάλλει στη Γραμματεία του Τμήματος. Σε περίπτωση 
κατά την οποία το πρακτικό φέρει υπογραφές τεσσάρων 
μελών της Επταμελούς Επιτροπής, και πέμπτο Μέλος 
έχει υπογράψει την Εισηγητική Έκθεση, ο τίτλος θεω¬ 


ρείται ότι έχει χορηγηθεί εγκύρως (άρθρο 39, παρ. 18 
του ν. 4186/2013). 

Ε. Βελτιώσεις της Διδακτορικής Διατριβής 

Η Επταμελής Εξεταστική Επιτροπή έχει το δικαίωμα 
κατά την αξιολόγησή της, με απλή πλειοψηφία των με¬ 
λών της, να ζητήσει από τον/ην Υ.Δ. να επιφέρει εντός 
εξαμήνου προσθήκες, αλλαγές ή διορθώσεις στο τελικό 
κείμενο της Διδακτορικής Διατριβής, τις οποίες κρίνει 
απολύτως απαραίτητες, πριν αυτή κατατεθεί στη βιβλι¬ 
οθήκη του Πανεπιστημίου και τις βάσεις δεδομένων 
που ορίζονται στο άρθρο 16, ενότητα Α του παρόντος 
κανονισμού. 

Σε αυτή την περίπτωση, και οπωσδήποτε πριν από 
την καθομολόγηση του/της Υ.Δ., ο/η Επιβλέπων/ουσα 
οφείλει να βεβαιώσει με έγγραφό του που κατατίθεται 
στη Γραμματεία του Τμήματος ότι ο/η Υποψήφιος/α επέ¬ 
φερε στο κείμενο της Διδακτορικής Διατριβής τις προ¬ 
σθήκες, αλλαγές ή διορθώσεις, όπως αυτές αναφέρονται 
στο Πρακτικό Αξιολόγησης της Επταμελούς Επιτροπής. 

ΣΤ. Παροχή Βεβαίωσης 

Στον/την Υ.Δ. μπορεί να χορηγείται από τη Γραμματεία 
του Τ μήματος, πριν από την αναγόρευση-καθομολόγη- 
σή του/της, βεβαίωση ότι έχει περατώσει επιτυχώς τη 
Διδακτορική Διατριβή του/της, εφόσον δεν εκκρεμούν 
διορθώσεις. 

Άρθρο 16. 

Αναγόρευση - καθομολόγηση Διδακτόρων 

Ο/Η Υ.Δ., μετά την ολοκλήρωση της διαδικασίας του 
άρθρου 15, παρ. Δ. και Ε. του παρόντος Κανονισμού 
Διδακτορικών Σπουδών, δικαιούται να υποβάλει στη 
Γραμματεία αίτηση για την αναγόρευση - καθομολόγη¬ 
σή του/της. 

Α. Πριν την αναγόρευση/καθομολόγηση, η Διδακτορι¬ 
κή Διατριβή θα πρέπει να έχει τυπωθεί και βιβλιοδετηθεί 
με τη φροντίδα του/της Υποψήφιου/ας Διδάκτορα ο/η 
οποίος/α καταθέτει με δική του/της ευθύνη αντίτυπα της 
Διατριβής του/της ως εξής: 

ί. Υποχρεωτική κατάθεση σε ηλεκτρονική μορφή στο 
Ιδρυματικό Αποθετήριο της Βιβλιοθήκη του Πανεπιστη¬ 
μίου Αιγαίου 

ϋ. Υποχρεωτική κατάθεση σε μορφή ΙΙ5Β στη Γραμμα¬ 
τεία του τμήματος 

ίϋ. Υποχρεωτική κατάθεση σε έντυπη μορφή στο Εθνι¬ 
κό Κέντρο Τεκμηρίωσης. Συγκεκριμένα, με ευθύνη της 
Γραμματείας του Τμήματος και σε συνεργασία με τον/την 
Υποψήφιος/α Διδάκτορα πραγματοποιείται υποχρεωτι¬ 
κά η ηλεκτρονική ανάρτηση της Διδακτορικής Διατριβής 
στο Εθνικό ΚέντροΤεκμηρίωσης και κατόπιν η ταχυδρο¬ 
μική αποστολή ενός αντιτύπου της Διατριβής στο Εθνικό 
ΚέντροΤεκμηρίωσης (Εθνικό ΚέντροΤεκμηρίωσης/ΕΙΕ, 
Βασ. Κωνσταντίνου 48,11635, Αθήνα). 

Η Γραμματεία, πριν την καθομολόγηση, οφείλει να 
ελέγξει την κατάθεσή της διατριβής στο Εθνικό Αρχείο 
Διδακτορικών Διατριβών του Εθνικού ΚέντρουΤεκμηρί- 
ωσης (ΓιΐΐρεΥ/ρΓιάιτιε.θΚΐ.ςΓ/ρΓιάιηε). 

Τα ανωτέρω αποτελούν απαραίτητη προϋπόθεση προ- 
κειμένου να πραγματοποιηθεί η αναγόρευση - καθομο¬ 
λόγηση - απονομή Διπλώματος στον/στην ΥΔ 

ιν. Ο/η Υ.Δ. καταθέτει, υποχρεωτικά, δύο ηλεκτρονικά 
αντίτυπα της Διατριβής σε μορφή ψηφιακού δίσκου (Θϋ) 
στην ΕΘΝΙΚΗ ΒΙΒΛΙΟΘΗΚΗ ΤΗΣ ΕΛΛΑΔΟΣ σύμφωνα με 
το ν. 3149/2003, άρθρο 12, παρ. 7.α και 9 ή τα αντιστοί- 
χως ισχύοντα κατά τον χρόνο περάτωσηςτης διατριβής. 
Τα πρέπει να φέρουν ετικέτα με το όνομα του/της 
Διδάκτορα, τον τίτλο της Διατριβής και το όνομα του 
Πανεπιστημίου, καθώς και την ημερομηνία παρουσίασης 
και αξιολόγησής της (Εθνική Βιβλιοθήκη της Ελλάδος, 
Τμήμα Εισαγωγής, κτήριο Βοτανικού, Λ. Αθηνών 31-33 
και Σπύρου Πάτση 12,104 47 Αθήνα). Ο/η Υ.Δ. καταθέτει 
προαιρετικά στη Βιβλιοθήκη της Βουλής ηλεκτρονικό 
αντίτυπο της Διατριβής, με τη μορφή είτε ψηφιακού 
δίσκου (Έϋ) είτε κοινοποίησης στην ηλεκτρονική διεύ¬ 
θυνση Γθ( : θΓθηςθ@ρ3Γΐί3ηηθηΐ.9ΐ' του συνδέσμου (ΝηΚ) 
προς το Εθνικό Κέντρο Τεκμηρίωσης, όπου θα έχει ήδη 
αναρτηθεί η Διατριβή του/της. 

Β. Ο/Η Υ.Δ. προσκομίζει στη Γραμματεία μαζί με την 
αίτησή του/της για ενεργοποίηση της διαδικασίας ανα¬ 
γόρευσης - καθομολόγησης, τα εξής δικαιολογητικά: 

1. Βεβαίωση από τη Φοιτητική Μέριμνα περί μη ύπαρ¬ 
ξης εκκρεμοτήτων (επιστροφή κλειδιού δωματίου φοι¬ 
τητικής εστίας, επιστροφή βιβλιαρίου υγειονομικής 
περίθαλψης και μη ύπαρξη εκκρεμοτήτων για λόγους 
διαμονής σε φοιτητική εστία κατά τους θερινούς μήνες). 

2. Σε περίπτωση συμμετοχής στο Πρόγραμμα Ει-35ηηυ5, 
βεβαίωση από το Γραφείο ΕΓ35ΐηυ5 περί μη ύπαρξης οι¬ 
κονομικών εκκρεμοτήτων 

3. Απόδειξη για την καταβολή της αξίας της περγαμη¬ 
νής σε περίπτωση που ο/η Υ.Δ. επιθυμεί τη χορήγηση 
του (και με βάση όσα ισχύουν κάθε φορά σύμφωνα με 
αποφάσεις των αρμοδίων οργάνων) 

4. Δελτίο ειδικού φοιτητικού εισιτηρίου (Ακαδημαϊκή 
Ταυτότητα) σε περίπτωση που είναι σε ισχύ 

5. Βεβαίωση κατάθεσης της Διδακτορικής Διατριβής 
στη Βιβλιοθήκη του Π.Α. 

6. Βεβαίωση από τη Βιβλιοθήκη περί μη ύπαρξης εκ¬ 
κρεμοτήτων. 

Γ. Σε συνεδρίαση της Συνέλευσης του Τμήματος και 
παρουσία του/της Υ.Δ. ο/η Πρόεδρος τουΤμήματος θέτει 
δημόσια υπόψη του Σώματος τα σχετικά έγγραφα που 
πιστοποιούν την επιτυχή ολοκλήρωση της διαδικασίας 
προφορικής παρουσίασης και αξιολόγησης της Διδακτο¬ 
ρικής Διατριβής και ακολουθεί η δημόσια αναγόρευση/ 
καθομολόγησή του/της, καθώς και η απονομή του Διδα¬ 
κτορικού Διπλώματος σε δύο αντίτυπα (Κατ'εξουσιοδό¬ 
τηση του άρθρου 45, παρ. 2, περιπτ. ζ του ν. 4485/2017). 

Λεπτομέρειες της ανωτέρω διαδικασίας καθώς και 
ο τύπος του Διδακτορικού Διπλώματος προβλέπονται 
στη σχετική τυποποιημένη διαδικασία του Ιδρύματος και 
αντίστοιχη απόφαση Συγκλήτου.Το κείμενο καθομολό¬ 
γησης του/της Υ.Δ. του Πανεπιστημίου Αιγαίου έχει εγκρι- 
θεί με Απόφαση Συγκλήτου της υπ' αριθμ. 7 έκτακτης συ¬ 
νεδρίας (επαναληπτική) /18.7.2017 (ΦΕΚ 2737/4.8.2017, 
τ.Β'). Σύμφωνα με την υπ' αριθμ. 21 /19.1.2017, θέμα 7.4 
απόφαση της Συγκλήτου, ή όπως κάθε φορά ισχύει, δί¬ 
νεται η δυνατότητα πραγματοποίησης καθομολόγησης 
και απονομής του διδακτορικού διπλώματος σε υπο- 
ψήφιους/ες διδάκτορες που διαμένουν αποδεδειγμένα 


στο εξωτερικό, ενώπιον των ελληνικών, πρεσβευτικών 
και προξενικών αρχών. 

Το Δ.Δ. μπορεί να χορηγείται και σε περγαμηνή, αν 
τούτο ζητηθεί από τον/την ίδιο/α τον/την Διδάκτορα και 
καταβληθεί η αξία που κάθε φορά ορίζεται αρμοδίως 
σύμφωνα με τα οριζόμενα παραπάνω. 

Άρθρο 17. 

Διαγραφή Υ.Δ. 

(Πρόβλεψη κατ'εξουσιοδότηση του άρθρου 45, 
παρ. 2, περιπτ. στ του ν. 4485/2017) 

Είναι δυνατή η διαγραφή Υ.Δ. από τα Μητρώα του 
Τμήματος Μαθηματικών, κατόπιν απόφασης της Συνέ¬ 
λευσης, εάν συντρέχει κάποιος από τους ακόλουθους 
λόγους 

Α. Έλλειψη επιστημονικής προόδου στη διαδικασία 
εκπόνησηςτηςΔ.Δ. για δύο (2) διαδοχικά ημερολογιακά 
έτη και μετά από εισήγηση κατά πλειοψηφία της Τρι¬ 
μελούς Συμβουλευτικής Επιτροπής προς τη Συνέλευση 
τουΤμήματος. 

Β. Αυτοδίκαια κατόπιν αιτήσεως του/της Υ.Δ. 

Γ. Ο/Η Υ.Δ. έχει υπερβεί το μέγιστο χρόνο ολοκλήρω¬ 
σης της διατριβής που έχει θεσπίσει το Τμήμα (άρθρο 
10, παρ. Β. και Γ. του παρόντος Κανονισμού). 

Άρθρο 18. 

Ανάκληση Δ.Δ. 

ΔιδακτορικόςΤίτλος που χορηγήθηκε είναι δυνατόν να 
ανακληθεί ή ακυρωθεί, εάν αποδειχθεί ότι δεν συνέτρε¬ 
χαν την εποχή της απόκτησής του οι εκ του νόμου και του 
παρόντος Κανονισμού προϋποθέσεις κτήσης του καθώς 
και εάν αποδειχθεί ότι το σύνολο ή μεγάλο μέρος της 
Διδακτορικής Διατριβής αποτελεί προϊόν λογοκλοπής. 

Η ανάκληση ή ακύρωση γίνεται μετά από πλήρως 
τεκμηριωμένη απόφαση της Συνέλευσης του Τμήματος 
Μαθηματικών η οποία κοινοποιείται στον/στην Πρύτανη 
του Ιδρύματος. 

Άρθρο 19. 

Εκπόνηση Διδακτορικής Διατριβής με συνεργα- 
ζόμενο ερευνητικό κέντρο ή ινστιτούτο της ημε¬ 
δαπής και ομοταγή ιδρύματα ή ινστιτούτα της 
αλλοδαπής (συνεπίβλεψη) 

Το Τμήμα Μαθηματικών του Πανεπιστημίου Αιγαίου 
είναι δυνατό να αναθέσει την εκπόνηση Διδακτορικής 
Διατριβής σε συνεπίβλεψη με συνεργαζόμενο Τμήμα 
Α.Ε.Ι. ήΤ.Ε.Ι. ή ερευνητικό κέντρο ή ινστιτούτο της ημεδα¬ 
πής και ομοταγή ιδρύματα ή ινστιτούτα της αλλοδαπής, 
εφόσον πληρούνται οι προϋποθέσεις που προβλέπει το 
άρθρο 43, παρ. 3 του ν. 4485/2017. 

Άρθρο 20. 

Επιβράβευση Διδακτορικών Διατριβών 

Στην περίπτωση που το Τμήμα Μαθηματικών έχει τη 
δυνατότητα χορήγησης υποτροφιών ή βραβείων σε Υ.Δ., 
η Συνέλευση, αποφασίζει: 

(α) τον αριθμό και τη χρονική διάρκεια των διαθέσιμων 
υποτροφιών, (β) το χορηγούμενο ποσό, 

(γ) την προθεσμία υποβολής αιτήσεων από τους εν¬ 
διαφερομένους για τη χορήγηση υποτροφίας και τη 

διαδικασία επιλογής των υποτρόφων. Κριτήρια για την 
αξιολόγηση των υποψηφιοτήτων μπορούν να είναι: άρ¬ 
θρα δημοσιευμένα σε έγκυρα επιστημονικά περιοδικά ή 
συνέδρια με κριτές, βιβλία και ετεροαναφορές. 

Η απόφαση της Συνέλευσης κοινοποιείται σε όλους 
τους/τις Υ.Δ. του Π ρογράμματος Διδακτορικών Σπουδών. 

Άρθρο 21. 

Λοιπές ρυθμίσεις 

Για τους/τις Υ.Δ. τουΤμήματος Μαθηματικών του Π.Α., 
όσον αφορά στην υλικοτεχνική υποδομή, τη γραμματει¬ 
ακή κάλυψη, την τεχνολογική και οικονομική υποστήρι¬ 
ξη, τα βραβεία, τις υποτροφίες και τη φοιτητική μέριμνα, 
ισχύουν οι εκάστοτε κείμενες διατάξεις του νόμου και οι 
αποφάσεις της Συγκλήτου ή άλλων αρμοδίων οργάνων 
του Π.Α. για τους φοιτητές και φοιτήτριες του μεταπτυ¬ 
χιακού κύκλου σπουδών. 

Ειδικότερα, με βάση τη νομοθεσία όπως κάθε φορά 
ισχύει, οι Υ.Δ. δικαιούνται πλήρη υγειονομική και νο¬ 
σοκομειακή περίθαλψη στο Εθνικό Σύστημα Υγείας με 
κάλυψη των σχετικών δαπανών από τον Εθνικό Οργανι¬ 
σμό Παροχής Υπηρεσιών Υγείας (παρ. 3, άρθρο 31 του 
ν. 4452/2017), δάνεια (σύμφωνα με τις διατάξεις της παρ. 
8, του άρθρου 43 του ν. 2413/1996), δελτίο ειδικού φοι¬ 
τητικού εισιτηρίου (σύμφωνα με την Φ5/11496/Β3 κοινή 
υπουργική απόφαση (ΦΕΚ 2234/4.10.2011 τ.Β'), σίτιση 
(σύμφωνα με τους όρους και τις προϋποθέσεις της υπ' 
αριθμ. Φ5/68535/Β3/18.6.2012 κοινής υπουργικής από¬ 
φασης (ΦΕΚ 1965/18.6.2012,τ.Β') και στέγαση (σύμφωνα 
με τις αποφάσεις των αρμοδίων οργάνων του Π.Α.). 

Άρθρο 22. 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η Επταμελής Εξεταστική Επι¬ 
τροπή του άρθρου 41 του νόμου (άρθρο 85, παρ. 5 του 
ν. 4485/2017). 

Οι Υ.Δ. που ήδη εκπονούν Διδακτορική Διατριβή στην 
Κατεύθυνση Μαθηματικών τουΤμήματος Μαθηματικών 
του Π.Α. και δεν έχουν υπερβεί τα έξι (6) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής, υπάγονται στις διατάξεις 
του παρόντος Κανονισμού η ισχύς του οποίου άρχεται 
από τη δημοσίευσή του στο Φύλλο Εφημερίδας της Κυ- 
βερνήσεως. Οι Υ.Δ. που έχουν υπερβεί το ανώτερο όριο 
των έξι (6) πλήρων ημερολογιακών ετών υποχρεούνται 
να ολοκληρώσουν την Δ.Δ. εντός τεσσάρων (4) πλήρων 
ημερολογιακών ετών από τη δημοσίευση του παρόντος 
κανονισμού στο Φύλλο Εφημερίδας της Κυβερνήσεως. 

Άρθρο 23. 

Τελικές διατάξεις 

Με απόφαση της Συνέλευσης του Τμήματος Μα¬ 
θηματικών καταρτίζεται ο Κανονισμός Διδακτορικών 
Σπουδών, ο οποίος εγκρίνεται από τη Σύγκλητο, δημο¬ 
σιεύεται στην Εφημερίδα της Κυβερνήσεως, αναρτάται 
στο διαδικτυακό τόπο του Τμήματος και κοινοποιείται 


στο Υπουργείο Παιδείας, Έρευνας και Θρησκευμάτων 
(άρθρο 45, παρ. 1 του ν. 4485/2017). 

Για οποιοδήποτε άλλο ζήτημα σχετικό με το Πρόγραμ¬ 
μα Διδακτορικών Σπουδών για το οποίο δεν υπάρχει 
πρόβλεψη στην ισχύουσα νομοθεσία ή στον παρόντα 
Κανονισμό του Προγράμματος Διδακτορικών Σπουδών, 
αποφασίζει η Συνέλευση τουΤμήματος. 

Α.2 ΚΑΝΟΝΙΣΜΟΣ ΠΡΟΓΡΑΜΜΑΤΟΣ 
ΔΙΔΑΚΤΟΡΙΚΩΝ ΣΠΟΥΔΩΝ ΚΑΤΕΥΘΥΝΣΗΣ 
ΣΤΑΤΙΣΤΙΚΗΣ ΚΑΙ ΑΝΑΛΟΓΙΣΤΙΚΩΝ - 
ΧΡΗΜΑΤΟΟΙΚΟΝΟΜΙΚΩΝ ΜΑΘΗΜΑΤΙΚΩΝ 
ΤΟΥΤΜΗΜΑΤΟΣ ΜΑΘΗΜΑΤΙΚΩΝ 
ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(ΑΡΘΡΟ 45 ν. 4485/4.8.2017) 

Άρθρο 1. 

ΓΕΝΙΚΕΣ ΑΡΧΕΣ ΚΑΙ ΝΟΜΙΚΟ ΠΛΑΙΣΙΟ 

1. Στον παρόντα Κανονισμό παρουσιάζονται η δομή 
και οι κανόνες λειτουργίας του Προγράμματος Διδακτο¬ 
ρικών Σπουδών (ΠΔΣ) τουΤμήματος Μαθηματικών - Ει¬ 
σαγωγικής Κατεύθυνσης «Στατιστικής και Αναλογιστι- 
κών - Χρηματοοικονομικών Μαθηματικών» (ΣΑΧΜ), και 
από 1.9.2018 του αντίστοιχου ανεξάρτητου Τμήματος 
ΣΑΧΜ του Πανεπιστημίου Αιγαίου (ΠΑ). 

2. Το ΠΔΣ τουΤμήματος Μαθηματικών-Εισαγωγικής Κα¬ 
τεύθυνσης ΣΑΧΜ αποσκοπεί στην προώθηση και ανάπτυξη 
της πρωτότυπης επιστημονικής έρευνας και στην παρα¬ 
γωγή νέας γνώσης, στα πλαίσια των επιστημονικών ενδι¬ 
αφερόντων και δραστηριοτήτων της Κατεύθυνσης ΣΑΧΜ. 

Αποτελεί εκείνη την οργανωμένη ακαδημαϊκή δομή που 
θα εξυπηρετήσει τον παραπάνω στόχο, μέσω της εκπαί¬ 
δευσης και υποστήριξης νέων ερευνητών, παρέχοντας ένα 
κατάλληλο περιβάλλον εκπαίδευσης και έρευνας. 

3. Το ΠΔΣ του Τμήματος Μαθηματικών- Εισαγωγικής 
Κατεύθυνσης ΣΑΧΜ οδηγεί στην απόκτηση Διδακτορι¬ 
κού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο 
υψηλού επιπέδου, ο οποίος πιστοποιεί την εκπόνηση 
πρωτότυπης επιστημονικής έρευνας και την ουσιαστική 
συνεισφορά του/της κατόχου του στην εξέλιξη της γνώ¬ 
σης στον αντίστοιχο επιστημονικό κλάδο. 

4. Το ΠΔΣ του Τμήματος Μαθηματικών-Εισαγωγικής 
Κατεύθυνσης ΣΑΧΜ οργανώνεται και λειτουργεί σύμ¬ 
φωνα με τις διατάξεις του ν. 4485/2017 και του εν γένει 
θεσμικού πλαισίου όπως κάθε φορά ισχύει. 

Σημειώνεται ότι:Το Πρυτανικό Συμβούλιο του ΠΑ έχει 
την ευθύνη τήρησης του νόμου σε ό,τι αφορά στην ορ¬ 
γάνωση και λειτουργία των Προγραμμάτων Μεταπτυχι¬ 
ακών Σπουδών (ΠΜΣ) και την εκπόνηση διδακτορικών 
διατριβών, του Κανονισμού Μεταπτυχιακών Σπουδών 
που προβλέπεται στο άρθρο 45 του ν. 4485/2017» (άρ¬ 
θρο 30, παραγρ. 5 του ν. 4485/2017). 

Άρθρο 2. 

ΌΡΓΑΝΑ ΔΙΟΙΚΗΣΗΣ ΤΟΥ ΠΔΣ 
ΚΑΙ ΑΡΜΟΔΙΟΤΗΤΕΣ 

2.1 ΤΑ ΟΡΓΑΝΑ ΔΙΟΙΚΗΣΗΣ ΤΟΥ ΠΔΣ 

1. Η Σύγκλητος του ΠΑ 

2. Η Συνέλευση του Τμήματος Μαθηματικών του ΠΑ 
(Συνέλευση) 

3. Η Επιτροπή Διδακτορικών Σπουδών (ΕΔΣ) του Τρή¬ 
ματος Μαθηματικών - Εισαγωγικής Κατεύθυνσης ΣΑΧΜ 
4.0 Διευθυντής του ΠΔΣ του Τ ρήματος Μαθηματικών- 
Εισαγωγικής Κατεύθυνσης ΣΑΧΜ 
2.2 ΟΙ ΑΡΜΟΔΙΟΤΗΤΕΣ ΤΩΝ ΟΡΓΑΝΩΝ ΔΙΟΙΚΗΣΗΣ 

1. Η Σύγκλητος του Πανεπιστημίου Αιγαίου: 

(ί) Εγκρίνει τον Κανονισμό Διδακτορικών Σπουδών 
κάθε Τμήματος (άρθρο 13, παραγρ. 2, περιπτ. ιε του 
ν. 4485/2017) 

(ϋ) Αποφασίζει για την ίδρυση και οργάνωση προ¬ 
γραμμάτων τρίτου κύκλου σπουδών σε συνεργασία με 
άλλα Α.Ε.Ι. και ερευνητικά κέντρα του άρθρου 13Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
(άρθρο 13, παραγρ. 2, περιπτ. ιθ του ν. 4485/2017) 

(ίϋ) Αποφασίζει, ύστερα από εισήγηση της Συνέλευσης 
του οικείου Τμήματος, την οργάνωση προγραμμάτων τρί¬ 
του κύκλου σπουδών σε συνεργασία με αναγνωρισμένα ως 
ομοταγή Ιδρύματα και ερευνητικά κέντρα της αλλοδαπής, 
σύμφωνα με όσα ορίζονται στο άρθρο 43 του ν. 4485/2017 
(άρθρο 13, παραγρ. 2, περιπτ. κ του ν. 4485/2017) 

(ίν) Συνεκτιμά την τελική έκθεση αξιολόγησης που 
υποβάλλεται από την Επιστημονική Συμβουλευτική 
Επιτροπή (Ε.Σ.Ε.) (άρθρο 44, παραγρ. 6 εδάφιο 2 του 
ν. 4485/2017) 

και ασκεί κάθε άλλη αρμοδιότητα που προβλέπεται 
από τις διατάξεις του ν. 4485/2017. 

2. Η Συνέλευση τουΤμήματος Μαθηματικών 

(ί) Απονέμει τους τίτλους σπουδών των προγραμμάτων 
σπουδών που οργανώνει το Τμήμα (άρθρο 21, παραγρ. 
2, περιπτ. ζ του ν. 4485/2017) 

(ϋ) συγκροτεί επιτροπές επιλογής ή εξέτασης των υπο¬ 
ψήφιων διδακτόρων (άρθρο 31, παραγρ. 3, περιπτ. δ του 
ν. 4485/2017) 

και ασκεί κάθε άλλη αρμοδιότητα που προβλέπεται 
από τις διατάξεις του ν. 4485/2017. 

3. Η ΕΔΣ του Τμήματος Μαθηματικών - Εισαγωγικής 
Κατεύθυνσης ΣΑΧΜ 

(ί) Μεριμνά για την εύρυθμη λειτουργία του ΠΔΣ του 
Τμήματος Μαθηματικών - Εισαγωγικής Κατεύθυνσης 
ΣΑΧΜ και την εφαρμογή αυτού του Κανονισμού. 

(ϋ) Ταυτίζεται με την Συντονιστική Επιτροπή (ΣΕ) του 
Προγράμματος Μεταπτυχιακών Σπουδών (ΠΜΣ) «Στα¬ 
τιστική και Αναλογιστικά - Χρηματοοικονομικά Μαθη¬ 
ματικά». 

(ίίί) Η ΕΔΣ υποστηρίζεται στο έργο της από τη Γραμ¬ 
ματεία του ΠΜΣ «Στατιστική και Αναλογιστικά - Χρημα¬ 
τοοικονομικά Μαθηματικά» και από τη Γραμματεία του 
Τμήματος Μαθηματικών. 

4. Ο Διευθυντής του ΠΔΣ του Τμήματος Μαθηματι¬ 
κών - Εισαγωγικής Κατεύθυνσης ΣΑΧΜ 

(ί) Προεδρεύει της ΕΔΣ και εισηγείται στη Συνέλευση 
επί των θεμάτων του ΠΔΣ. 

(Μ) Ταυτίζεται με τον Διευθυντή του ΠΜΣ «Στατιστική 
και Αναλογιστικά - Χρηματοοικονομικά Μαθηματικά» 
(ίϋ) Υποστηρίζεται στο έργο του από τη Γραμματεία του 
ΠΜΣ «Στατιστική και Αναλογιστικά - Χρηματοοικονομι¬ 


κά Μαθηματικά» και από τη Γραμματεία του Τμήματος 
Μαθηματικών. 

Άρθρο 3. 

ΔΙΑΔΙΚΑΣΙΑ ΕΙΣΑΓΩΓΗΣ - ΕΝΤΑΞΗΣ ΣΤΟ ΠΔΣ 

3.1 ΑΙΤΗΣΗ 

Η διαδικασία επιλογής / εγγραφής Υποψήφιου/ας Δι- 
δάκτορος προϋποθέτει: 

(α) είτε υποβολή αίτησης (άρθρο 38, παρ. 2 του 
ν. 4485/2017) από τον/την ενδιαφερόμενο/η καθ' όλη 
τη διάρκεια κάθε ακαδημαϊκού έτους, στη Γραμματεία 
του Τμήματος στο οποίο επιθυμεί να εκπονήσει Διδα¬ 
κτορική Διατριβή, 

(β) είτε την εμπρόθεσμη υποβολή αίτησης μετά από 
δημοσίευση σχετικής προκήρυξης ή πρόσκλησης εκ¬ 
δήλωσης ενδιαφέροντος για εκπόνηση Διδακτορικής 
Διατριβής σύμφωνα με τις διατάξεις του άρθρου 42 του 
ν. 4485/2017. Βλέπε επίσης και εδάφιο 8.1. του άρθρου 
8 του παρόντος κανονισμού. 

3.2 ΕΛΑΧΙΣΤΕΣ ΠΡΟΫΠΟΘΕΣΕΙΣ / ΔΙΚΑΙΩΜΑ ΥΠΟΒΟ¬ 
ΛΗΣ ΑΙΤΗΣΗΣ 

1. Δικαίωμα υποβολής αίτησης (άρθρο 38, παρ. 1 του 
ν. 4485/2017) για εκπόνηση Διδακτορικής Διατριβής 
έχει ο/η κάτοχος Διπλώματος Μεταπτυχιακών Σπουδών 
(ΔΜΣ.) Α.Ε.Ι. της ημεδαπής ή αναγνωρισμένου ως ισότι¬ 
μου της αλλοδαπής ή ενιαίου και αδιάσπαστου τίτλου 
σπουδών μεταπτυχιακού επιπέδου του άρθρου 46 του 
ν. 4485/2017. Σε ειδικές περιπτώσεις που προβλέπονται 
από τον Κανονισμό Διδακτορικών Σπουδών, γίνεται αι¬ 
τιολογημένα δεκτός ως υποψήφιος διδάκτορας και μη 
κάτοχος ΔΜΣ. 

Ως εκ τούτου: 

2. Ως Υποψήφιοι/ες Διδάκτορες μπορούν να γίνουν 
δεκτοί/ες κάτοχοι: 

• Πτυχίου Α.Ε.Ι. της ημεδαπής ή ομοταγούς αναγνωρι¬ 
σμένου Ιδρύματος της αλλοδαπής και 

• Διπλώματος Μεταπτυχιακών Σπουδών (ΔΜΣ) Α.Ε.Ι. 
της ημεδαπής ή αναγνωρισμένου ως ισότιμου της αλλο¬ 
δαπής (άρθρο 38, παρ. 1 του ν. 4485/2017) ή ενιαίου και 
αδιάσπαστου τίτλου σπουδών μεταπτυχιακού επιπέδου 
κατά το άρθρο 46 του ν. 4485/2017. 

• Εξαίρεση απάτην υποχρέωση κατοχής ΔΜΣ. για ΥΔ., 
είναι δυνατή σύμφωνα με όσα ορίζονται στο επόμενο 
εδάφιο. 

3. Εξαίρεση από την υποχρέωση κατοχής ΔΜΣ: 

Σε ειδικές περιπτώσεις λόγω της εγνωσμένης ποιότη¬ 
τας του επιστημονικού ή επαγγελματικού του/της έργου, 
ή αν ο/η Υποψήφιος/α έχει εξαιρετικής ποιότητας και επι¬ 
πέδου επιστημονική/ές δημοσίευση/εις ή ευρεσιτεχνία, 
και μετά από αιτιολογημένη απόφαση της Συνέλευσης, 
μπορεί να γίνει δεκτός/ή και μη κάτοχος ΔΜΣ. 

Στην περίπτωση αυτή ο/η Υποψήφιος/α υποχρεούται 
να παρακολουθήσει και να εξετασθεί επιτυχώς σε συγκε¬ 
κριμένα μαθήματα, τα οποία ορίζονται κατά περίπτωση 
από τη Συνέλευση, μετά από εισήγηση της Τριμελούς 
Επιτροπής Αξιολόγησης υποψηφίων, στο πλαίσιο των 
ΠΜΣ του Ιδρύματος. 

Στις εξαιρετικές αυτές περιπτώσεις κατά τις οποίες γί¬ 
νεται δεκτός/η μη κάτοχος ΔΜΣ, απαιτείται Πτυχίο Ελλη- 

νικούΑ.Ε.Ι. ή ομοταγούς πανεπιστημίου του εξωτερικού 
αναγνωρισμένου από το ΔΙΚΑΤΣΑ ή τον ΔΟΑΤΑΠ. 

3.3 ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 
Ο/Η υποψήφιος/α υποβάλλει σχετική αίτηση στη Γραμ¬ 
ματεία του Τμήματος, στο οποίο επιθυμεί να εκπονήσει 
διδακτορική διατριβή, συνοδευόμενη από τα παρακάτω 
δικαιολογητικά σε έντυπη ή ηλεκτρονική μορφή. Στην 
περίπτωση σχετικής προκήρυξης ή πρόσκλησης εκδή¬ 
λωσης ενδιαφέροντος ο υποψήφιος πρέπει να υποβάλει 
εμπρόθεσμα την αίτησή του (βλέπε και άρθρο 8, ενότητα 
8.1 του παρόντος κανονισμού) 

1. Αίτηση (άρθρο 38 του ν. 4485/2017) που παρέχεται 
από τη Γραμματεία του Τμήματος και στην οποία περι¬ 
λαμβάνονται: 

(ί) Ο προτεινόμενος τίτλος της Διδακτορικής Διατριβής 
(Μ) Η προτεινόμενη γλώσσα εκπόνησης της διδακτο¬ 
ρικής διατριβής, η οποία μπορεί να είναι διάφορη της 
Ελληνικής (άρθρο 38, παρ. 2 του ν. 4485/2017) 

(ίϋ) Ο/η προτεινόμενος/η ως επιβλέπων/ουσα (άρ¬ 
θρο 38, παρ. 2 του ν. 4485/2017) ο/η οποίος/α ανήκει 
σε όσους/ες έχουν δικαίωμα επίβλεψης διδακτορικής 
διατριβής σύμφωνα με το άρθρο 39 του ν. 4485/2017, 
όπως ισχύει. 

2. Αναλυτικό Βιογραφικό Σημείωμα (άρθρο 38, παρ. 2 
τουν. 4485/2017) 

3. Προσχέδιο Διδακτορικής Διατριβής (άρθρο 38, παρ. 
2 του ν. 4485/2017) το οποίο θα πρέπει να περιλαμβάνει 
τουλάχιστον: 

(ί) Αναφορά στην περιοχή έρευνας και στο προτεινό- 
μενο θέμα Διδακτορικής Διατριβής 
(Μ) Περιγραφή του σκοπού και των στόχων της Διδα¬ 
κτορικής Διατριβής 
(ίϋ) Ενδεικτική Βιβλιογραφία 

Επιπρόσθετα, το προσχέδιο θα μπορούσε ενδεικτικά 
να περιλαμβάνει: 

(ϊν) Περιγραφή της μεθοδολογίας που θα ακολουθηθεί 
(ν) Προσδοκώμενα αποτελέσματα. 

4. Φωτοτυπία αστυνομικού δελτίου ταυτότητας ή ισό- 
κυρο δημόσιο έγγραφο ταυτοπροσωπίας. 

5. Φωτοτυπία Πτυχίου/Διπλώματος. 

6. Φωτοτυπία Μεταπτυχιακού Τίτλου Σπουδών εφόσον 
υπάρχει. Οι πτυχιούχοι Πανεπιστημίων της αλλοδαπής 
υποχρεούνται να καταθέσουν βεβαίωση ισοτιμίας ή αντι¬ 
στοιχίας από το ΔΟΑΤΑΠ. 

7. Αποδεικτικό επαρκούς γνώσης της Αγγλικής γλώσ¬ 
σας. 

8. Δύο (2) τουλάχιστον συστατικές επιστολές από μέλη 
Δ.Ε.Π. Α.Ε.Ι. της ημεδαπής ή ισότιμων Α.Ε.Ι. της αλλοδα¬ 
πής, ή ερευνητών σε αναγνωρισμένα ερευνητικά κέντρα 
της χώρας ή της αλλοδαπής, με τους/τις οποίους/οποίες 
ο/η Υποψήφιος/α είχε ή έχει ακαδημαϊκή σχέση. 

9. Ανάτυπα ή ψηφιακά αντίγραφα άρθρων που δημο¬ 
σιεύτηκαν είτε σε επιστημονικά περιοδικά είτε σε πρακτι¬ 
κά διεθνών συνεδρίων τα οποία δημοσιεύουν εργασίες 
με σύστημα κριτών, μονογραφίες ή διακρίσεις. 

10. Αντίγραφα εργασιών που έχουν εκπονηθεί σε προ¬ 
ηγούμενα Προπτυχιακά και Μεταπτυχιακά Προγράμμα¬ 


τα Σπουδών από τα οποία ο/η Υποψήφιος/α έχει απο¬ 
φοιτήσει, και δεν έχουν δημοσιευτεί, σε ψηφιακή μορφή. 

3.4 ΔΙΑΔΙΚΑΣΙΑ ΚΑΙ ΚΡΙΤΗΡΙΑ ΕΠΙΛΟΓΗΣ ΥΠΟΨΗΦΙΟΥ 
ΔΙΔΑΚΤΟΡΑ 

1. Η Συνέλευση του Τμήματος Μαθηματικών του ΠΑ, 
αφού λάβει υπόψη τις αιτήσεις που έχουν υποβληθεί, 
τις κατηγοριοποιεί με βάση την συνάφεια του ερευνη¬ 
τικού αντικειμένου και ορίζει μία τριμελή επιτροπή ανά 
κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. της Κατεύθυνσης ΣΑΧΜ του Τμήματος, εξετάζει 
τις αντίστοιχες αιτήσεις και τα συνυποβαλλόμενα έγ¬ 
γραφα και καλεί τους υποψήφιους σε συνέντευξη. Κατό¬ 
πιν υποβάλλει στη Συνέλευση του Τμήματος αναλυτικό 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον υποψήφιο. 

Η Συνέλευση του τμήματος αφού λάβει τη γνώμη του 
προτεινόμενου επιβλέποντος, τη συνεκτιμά με το υπό¬ 
μνημα της επιτροπής και εγκρίνει ή απορρίπτει αιτιο¬ 
λογημένα την αίτηση του υποψηφίου. Στην εγκριτική 
απόφαση ορίζεται και η γλώσσα συγγραφής της διδα¬ 
κτορικής διατριβής (άρθρο 38, παρ. 3 του ν. 4485/2017). 

Με απόφασή της, η Συνέλευση του Τμήματος μπο¬ 
ρεί να ορίσει ως προϋπόθεση για την εκπόνηση της 
Διδακτορικής Διατριβής ενός/μιας Υποψηφίου/ας την 
παράλληλη επιτυχή παρακολούθηση μαθήματος/ων ή 
άλλες συναφείς με την εκάστοτε επιστημονική έρευνα 
δραστηριότητες (προβλέπεται κατ' εξουσιοδότηση του 
άρθρου 45, παρ. 2, περιπτ. στ του ν. 4485/2017). 

2. Η Τριμελής Επιτροπή Αξιολόγησης Υποψηφιοτήτων 

Η Τριμελής Επιτροπή Αξιολόγησης των υποψηφιο¬ 
τήτων ορίζεται από τη Συνέλευση και αποτελείται από 
μέλη ΔΕΠ της Κατεύθυνσης ΣΑΧΜ του Τμήματος Μα¬ 
θηματικών, στη βάση της συνάφειας του ερευνητικού 
αντικειμένου και ανά κατηγορία αιτήσεων. 

Η Τριμελής Επιτροπή Αξιολόγησης μελετά τις υποψη¬ 
φιότητες και καλεί σε συνέντευξη τους/τις ενδιαφερό- 
μενους/ες. 

Η Τριμελής Επιτροπή Αξιολόγησης εξετάζει, ενδεικτικά, 
την ποιότητα της υποψηφιότητας, το επίπεδο γνώσεων 
του/της Υποψηφίου στο αντικείμενο, και την εξοικείωση 
του/της με τον τρέχοντα επιστημονικό προβληματισμό, 
εάν ο/η Υποψήφιος/α έχει σαφή στόχο όσον αφορά στην 
εκπόνηση της Διατριβής, εάν η υποψηφιότητα υπόσχεται 
ερευνητική παραγωγή και επιτυχή κατάληξή της και εάν 
η ερευνητική πρόταση εμπίπτει στα ερευνητικά και εν 
γένει ακαδημαϊκά ενδιαφέροντα της Κατεύθυνσης ΣΑΧΜ 
του Τμήματος Μαθηματικών. 

Στη συνέχεια, υποβάλλει εγγράφως αναλυτικό υπό¬ 
μνημα, με το οποίο εισηγείταιτην αποδοχή ή την απόρ¬ 
ριψη κάθε υποψηφιότητας, καθώς και την ανάληψη της 
επίβλεψης της Διδακτορικής Διατριβής είτε σύμφωνα με 
την πρόταση του/της υποψήφιου/ας είτε, αν πρόταση 
δεν υφίσταται, με κριτήριο τη σύμπτωση ή τη συνάφεια 
με τον επιστημονικό κλάδο όπου εμπίπτει το θέμα της 
Διδακτορικής Διατριβής (άρθρο 38 του ν. 4485/2017) 

και μετά από συνεννόηση με τον/την προτεινόμενο/η 
ως επιβλέποντα. 

3. Η Συνέλευση 

Η Συνέλευση συνεκτιμά το υπόμνημα της επιτροπής 
με τη γνώμη του/της προτεινόμενου/ης επιβλέποντος/ 
ουσας και προβαίνει στην αιτιολογημένη έγκριση ή 
απόρριψη της αίτησης του/της υποψήφιου/υποψήφιας. 

Ιδιαίτερα, εξετάζει αν πληρούνται τα κατά τον νόμο 
απαιτούμενα προσόντα και τα κριτήρια που έχουν τεθεί 
από τον παρόντα Κανονισμό Διδακτορικών Σπουδών. 

Αναφέρονται ενδεικτικά τα ακόλουθα κριτήρια που 
λαμβάνονται υπόψη από τη Συνέλευση για τη λήψη 
απόφασης: 

1. Δίπλωμα Μεταπτυχιακών Σπουδών από Σχολές 
Θετικών Επιστημών, Πολυτεχνικών Σχολών και Οικονο¬ 
μικών (η περίπτωση μη κατοχής Μ.Δ.Σ. καλύπτεται από 
το άρθρο 6) 

2. Διπλωματική Εργασία (βαθμός, συνάφεια) 

3. Πρώτο πτυχίο (βαθμός, συνάφεια) 

4. Πτυχιακή εργασία 

5. Επαγγελματική εμπειρία 

6. Δημοσιεύσεις σε επιστημονικά περιοδικά με σύστη¬ 
μα κριτών 

7. Ανακοινώσεις σε επιστημονικά συνέδρια με σύστη¬ 
μα κριτών 

8. Συμμετοχή σε ερευνητικά προγράμματα 

9. Δεύτερο πτυχίο (αν υπάρχει). 

Στην εγκριτική απόφαση ορίζεται και η γλώσσα συγ¬ 
γραφής της διδακτορικής διατριβής (άρθρο 38 του 
ν. 4485/2017) και όσα αφορούν στην επίβλεψή της 
σύμφωνα με τα αναφερόμενα στο σχετικό άρθρο του 
παρόντος Κανονισμού. 

Στην περίπτωση που η Συνέλευση του Τμήματος ορί¬ 
σει ως προϋπόθεση για την εκπόνηση της Διδακτορικής 
Διατριβής ενός/μιας Υποψηφίου/ας την παράλληλη πα¬ 
ρακολούθηση μαθήματος/ων και την επιτυχή εξέταση, 
ο βαθμός της εξέτασης θα πρέπει να είναι τουλάχιστον 
έξι (6). 

Άρθρο 4. 

ΦΟΙΤΗΣΗ ΚΑΙ ΠΛΑΝΟ ΣΠΟΥΔΩΝ 

4.1 ΧΡΟΝΙΚΗ ΔΙΑΡΚΕΙΑ 

Η συνήθης χρονική διάρκεια φοίτησης στο ΠΔΣ ανα¬ 
μένεται να εκτείνεται μεταξύ 3 και 6 ετών, ενώ μπορεί 
να δοθεί επιπλέον παράταση έως 2 έτη. Συγκεκριμένα, 
ισχύουν τα εξής 

4.1.1 ΕΛΑΧΙΣΤΗ ΔΙΑΡΚΕΙΑ (άρθρο 40, παραγρ. 1 του 
ν. 4485/2017) 

Η χρονική διάρκεια για την απόκτηση του Διδακτο¬ 
ρικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής σύμφωνα με το 
άρθρο 39, παρ. 2 του ν. 4485/2017. Για τους/τις Υ.Δ. που 
γίνονται δεκτοί κατ' εξαίρεση χωρίς να είναι κάτοχοι 
Μ.Δ.Σ. η ελάχιστη χρονική διάρκεια για την απόκτηση 
του Διδακτορικού Διπλώματος είναι τέσσερα (4) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

4.1.2 ΜΕΓΙΣΤΟΣ ΧΡΟΝΟΣ ΟΛΟΚΛΗΡΩΣΗΣ ΔΙΔΑΚΤΟΡΙ¬ 
ΚΗΣ ΔΙΑΤΡΙΒΗΣ (άρθρο 45, παραγρ. 2 του ν. 4485/2017) 


Ο τυπικά μέγιστος χρόνος ολοκλήρωσης της Διδακτο¬ 
ρικής Διατριβής ορίζεται στα έξι (6) πλήρη ημερολογιακά 
έτη από την ημερομηνία ορισμού τηςΤριμελούς Συμβου¬ 
λευτικής Επιτροπής. Για τους/τις ΥΔ που γίνονται δεκτοί/ 
ές κατ' εξαίρεση χωρίς να είναι κάτοχοι ΜΔΣ ο χρόνος 
αυτός ανέρχεται στα επτά (7) πλήρη ημερολογιακά έτη 
από την ημερομηνία ορισμού τηςΤριμελούς Συμβου¬ 
λευτικής Επιτροπής. 

Επιπλέον των ανωτέρω, ο τυπικά μέγιστος χρόνος 
ολοκλήρωσης της Διδακτορικής Διατριβής μπορεί να 
επιμηκυνθεί κατά δύο (2) το πολύ έτη, μετά από σχετικό 
αίτημα παράτασης του/της ΥΔ προς τη Συνέλευση του 
Τμήματος, αιτιολογημένη θετική εισήγηση της Τριμε¬ 
λούς Συμβουλευτικής Επιτροπής προς τη Συνέλευση 
του Τμήματος και θετική απόφαση της Συνέλευσης του 
Τμήματος. 

Από το χρόνο αυτό εξαιρούνται οι αναστολές σπου¬ 
δών. 

4.1.3 ΑΝΑΣΤΟΛΗ ΕΚΠΟΝΗΣΗΣ ΔΙΔΑΚΤΟΡΙΚΗΣ ΔΙΑ¬ 
ΤΡΙΒΗΣ 

Ο/Η Υποψήφιος/α μπορεί κατά τη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτησή του/της προς τη Συνέ¬ 
λευση, την αναστολή της ανωτέρω περιόδου μέχρι και 
δύο (2) έτη συνολικά. 

4.2 ΕΠΙΒΛΕΨΗ ΚΑΙ ΚΑΘΟΔΗΓΗΣΗ 

4.2.1 ΕΠΙΒΛΕΠΩΝ (άρθρο 39, παραγ. 1 του ν. 4485/2017) 

Δικαίωμα επίβλεψης διδακτορικών διατριβών έχουν 

τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή ως 
διαφορετικά ορίζεται από το ισχύον εκάστοτε νομοθε¬ 
τικό πλαίσιο. 

Κάθε Επιβλέπων/ουσα μπορεί να επιβλέπει ανά 
πάσα στιγμή έως 8 το ανώτερο ΥΔ, μη συνυπολογισ¬ 
μένων τυχόν συνεπιβλέψεων (άρθρο 45 παραγρ. 2 του 
ν. 4485/2017). 

Σε περίπτωση προκήρυξης για εκπόνηση Διδακτορι¬ 
κής Διατριβής, η ανάθεση της επίβλεψης μπορεί βάσει 
της προκήρυξης να υπόκειται σε επιπλέον διαδικασίες 
και κριτήρια από εκείνα που προβλέπονται στον νόμο 
και στον οικείο Κανονισμό Διδακτορικών Σπουδών (άρ¬ 
θρο 42 του ν. 4485/2017). 

4.2.2 ΤΡΙΜΕΛΗΣ ΣΥΜΒΟΥΛΕΥΤΙΚΗ ΕΠΙΤΡΟΠΗ (άρθρο 
39, παραγρ. 2 του ν. 4485/2017) 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα- 

κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
οικείου Τμήματος. 

4.2.3 ΣΥΝΕΠΙΒΛΕΨΗ ΜΕ ΣΥΝΕΡΓΑΖΟΜΕΝΟ ΕΡΕΥΝΗΤΙ¬ 
ΚΟ ΚΕΝΤΡΟ Η ΙΝΣΤΙΤΟΥΤΟ ΤΗΣ ΗΜΕΔΑΠΗΣ ΚΑΙ ΟΜΟΤΑ- 
ΓΗ ΙΔΡΥΜΑΤΑ Η ΙΝΣΤΙΤΟΥΤΑ ΤΗΣ ΑΛΛΟΔΑΠΗΣ 

Το Τμήμα Μαθηματικών του Πανεπιστημίου Αιγαίου 
είναι δυνατό να αναθέσει την εκπόνηση Διδακτορικής 
Διατριβής σε συνεπίβλεψη με συνεργαζόμενο ερευνητι¬ 
κό κέντρο ή ινστιτούτο της ημεδαπής και ομοταγή ιδρύ¬ 
ματα ή ινστιτούτα της αλλοδαπής, εφόσον πληρούνται 
οι προϋποθέσεις που προβλέπει το άρθρο 43, παραγρ. 
3 του ν. 4485/2017. 

4.2.4 ΑΔΥΝΑΜΙΑ ΤΕΛΕΣΗΣ ΧΡΕΩΝ ΕΠΙΒΛΕΠΟΝΤΟΣ/ 
ΟΥΣΑΣ (άρθρο 39, παραγρ. 3 του ν. 4485/2017) 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα (π.χ. μακροχρόνια νόμιμη άδεια, μα¬ 
κροχρόνια ασθένεια, επί μακράν έλλειψη ή αδυναμία 
συνεργασίας με τον υποψήφιο διδάκτορα), η Συνέλευση 
του Τμήματος, εκτιμώντας τις περιστάσεις, αναθέτει σε 
άλλο άτομο την επίβλεψη, σύμφωνα με όσα ορίζονται 
στις προηγούμενες παραγράφους, ύστερα από αίτηση 
του/της Υ.Δ. και γνώμη του/της προτεινόμενου/ης επι- 
βλέποντος/ουσας. Διαφορετικά, αναθέτει σε ένα από τα 
άλλα δύο (2) μέλη της Τριμελούς Συμβουλευτικής Επι¬ 
τροπής, ακόμη και καθ'υπέρβαση του μέγιστου αριθμού 
υποψήφιων διδακτόρων που μπορεί να επιβλέπεται ανά 
άτομο, σύμφωνα με όσα ορίζονται στον παρόντα Κα¬ 
νονισμό. 

4.2.5 ΜΕΤΑΚΙΝΗΣΗ/ΣΥΝΤΑΞΙΟΔΟΤΗΣΗ ΕΠΙΒΛΕΠΟ- 
ΝΤΟΣ/ΟΥΣΑΣ (άρθρο 39, παραγρ. 2 του ν. 4485/2017) 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ε ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσαςτων διδακτορικών διατρι¬ 
βών που έχει αναλάβει και ο τίτλος απονέμεται από το 
Πανεπιστήμιο Αιγαίου. 

4.3 ΕΚΠΟΝΗΣΗ 

1. Η Διδακτορική Διατριβή πρέπει να αποτελεί σημα¬ 
ντική νέα συνεισφορά στην επιστημονική γνώση. 

2. Κατά τη διάρκεια εκπόνησης της Διδακτορικής 
Διατριβής, ο/η Υ.Δ. ασχολείται με την αξιολόγηση και 
διερεύνηση των πηγών, τη συλλογή των ερευνητικών 
δεδομένων, καθώς και την επεξεργασία και ανάλυση των 
δεδομένων αυτών. 

3. Ο/Η Υ.Δ. έχει τη δυνατότητα να πραγματοποιήσει 
μέρος της έρευνας του μετακινούμενος για κάποιο 
διάστημα σε Πανεπιστήμιο ή Ερευνητικό Κέντρο του 
εσωτερικού ή του εξωτερικού, μετά από σύμφωνη γνώ¬ 
μη και θετική εισήγηση τηςΤριμελούςΣυμβουλευτικής 
Επιτροπής προς τη Συνέλευση του Τμήματος. Σε μια 


τέτοια περίπτωση, ο/η ενδιαφερόμενος/η καταθέτει 
στη Τριμελή Συμβουλευτική Επιτροπή αίτηση η οποία 
πρέπει να περιγράφει το χρονοδιάγραμμα και το ανα¬ 
λυτικό πρόγραμμα της μετακίνησής του/της. Η αίτηση 
εγκρίνεται από τη Συνέλευση του Τμήματος, αφού λάβει 
υπόψη τη σχετική εισήγηση τηςΤριμελούς Συμβουλευ¬ 
τικής Επιτροπής. 

4. Ο/Η Υποψήφιος/α οφείλει να επιδιώκει ενεργή πα¬ 
ρουσία στο διεθνές ακαδημαϊκό γίγνεσθαι συμμετέχο¬ 
ντας σε σεμινάρια, επιστημονικά συνέδρια, επιστημο¬ 
νικές ημερίδες κλπ, αποβλέποντας στην αναγνώριση 
της έρευνας του/της με δημοσιεύσεις σε περιοδικά και 
σε πρακτικά συνεδρίων με σύστημα κριτών, όπου αυτό 
είναι εφικτό. 

4.4 ΑΛΛΑΓΗ ΘΕΜΑΤΟΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Για την αλλαγή του θέματος της Διδακτορικής Διατρι¬ 
βής απαιτείται εισήγηση του/ης Επιβλέποντος/ουσας και 
έγκριση της Συνέλευσης του Τμήματος. Η αλλαγή του 
θέματος της Διδακτορικής Διατριβής αποκλείεται μετά 
την υποβολή αίτησης του/της Υποψήφιου/ας Διδάκτο- 
ροςγιατη δημόσια υποστήριξη και την αξιολόγησή της. 

4.5 ΓΛΩΣΣΑ ΣΥΓΓΡΑΦΗΣ ΔΙΔ ΑΚΤΟΡΙΚΗΣ ΔΙΑΤΡΙΒΗΣ 

Η Διδακτορική Διατριβή συντάσσεται σε γλώσσα 

που αποφασίζει η Συνέλευση (άρθρο 38 παραγρ. 3 του 
ν. 4485/2017). Σε περίπτωση που η Διδακτορική Διατρι¬ 
βή έχει γραφεί σε άλλη γλώσσα πλην της Ελληνικής, ο/η 
υποψήφιος/α υποβάλλει συνημμένη στη Διδακτορική 
Διατριβή εκτενή περίληψή της στην Ελληνική γλώσσα. 

4.6 ΒΑΣΙΚΕΣ ΤΥΠΙΚΕΣ ΥΠΟΧΡΕΩΣΕΙΣ ΥΔ 

1. Ο/Η Υποψήφιος/α Διδάκτορας υποχρεούται σε 
ανανέωση εγγραφής ανά ακαδημαϊκό έτος (άρθρο 45, 
παραγρ. 2 του ν. 4485/2017). 

2. Εντός τριμήνου από τη στιγμή της εγγραφής του/της 
στο ΠΔΣ, ο/η ΥΔ σε συνεργασία με τον/την επιβλέποντα/ 
ουσα θα πρέπει να υποβάλλει αναφορά προς έγκριση 
από τη Συνέλευση, όπου (α) Θα εξειδικεύεται, εφόσον 
απαιτείται, το πεδίο έρευνας και (β) Θα προτείνεται η 
σύνθεση της Τριμελούς Συμβουλευτικής Επιτροπής η 
οποία θα καθοδηγεί και θα συμβουλεύει τον/την ΥΔ κατά 
τη διάρκεια των διδακτορικών του/της σπουδών. 

3. Εντός δύο ετών από τη στιγμή της εγγραφής του/της 
στο ΠΔΣ, ο/η ΥΔ σε συνεργασία με τον/την επιβλέποντα/ 
ουσα και την Τριμελή Συμβουλευτική Επιτροπή θα πρέ¬ 
πει να έχει υποβάλλει προς έγκριση από τη Συνέλευση, 
την ερευνητική πρόταση όπου θα προσδιορίζεται ιδιαί¬ 
τερα το ακριβές θέμα της διδακτορικής διατριβής και ο 
ακριβής τίτλος της διδακτορικής διατριβής. 

4. Ο/Η Υποψήφιος/α Διδάκτορας έχει την υποχρέωση 
κάθε ακαδημαϊκό έτος να παρουσιάζει προφορικά και 
υποβάλλει και εγγράφως αναλυτικό υπόμνημα ενώπιον 
τηςΤριμελούς Συμβουλευτικής Επιτροπής σχετικά με την 
πρόοδο της Διδακτορικής του/της Διατριβής. Αντίγραφο 
του σχετικού υπομνήματος, καθώς και σχόλια επ'αυτού 
από τον/την Επιβλέποντα/ουσα ή την Τριμελή Συμβου¬ 
λευτική Επιτροπή, συνοδευόμενο από Έκθεση Προόδου 
που συντάσσει η εν λόγω Επιτροπή, καταχωρίζεται στον 
ατομικό φάκελο του/της Υποψηφίου/ας (άρθρο 40, πα- 
ραγρ. 2 του ν. 4485/2017), αφού κατατεθεί προηγουμέ¬ 
νως στη Γραμματεία του Τμήματος 

5. Η Τριμελής Συμβουλευτική Επιτροπή μπορεί να ορί¬ 
σει υποχρέωση συμμετοχής σε σεμινάρια, συνέδρια και 
λοιπές ακαδημαϊκές εκδηλώσεις ή δημοσίευση πρωτό¬ 
τυπων εργασιών σε επιστημονικά περιοδικά αναγνωρι¬ 
σμένου κύρους με σύστημα κριτών ή παρουσίαση σχε¬ 
τικών με το θέμα της διδακτορικής διατριβής εργασιών 
σε συνέδρια με σύστημα κριτών, σεμινάρια ή ημερίδες 
(άρθρο 45, παραγρ. 2 του ν. 4485/2017). 

6. Η υποχρέωση παρακολούθησης/συμμετοχής σε 
μαθήματα ή εργαστήρια προτείνεται από την Τριμελή 
Συμβουλευτική Επιτροπή και εγκρίνεται από τη Συνέ¬ 
λευση (άρθρο 45, παραγρ. 2 του ν. 4485/2017). 

4.7 ΔΙΚΑΙΩΜΑΤΑ ΚΑΙ ΠΑΡΟΧΕΣ 

1. Οι διδακτορικές σπουδές προσφέρονται δωρεάν 
(άρθρο 40, παραγ. 3 του ν. 4485/2017) 

2. Οι Υποψήφιοι/ες Διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται και 
για τους φοιτητές του δεύτερου κύκλου σπουδών, όπως 
ορίζονται στον οικείο Κανονισμό. Μέχρι και πέντε (5) έτη 
μετά την ολοκλήρωση της διδακτορικής τους διατριβής, 
διατηρούν δικαιώματα πρόσβασης, δανεισμού και χρή¬ 
σης των ηλεκτρονικών υπηρεσιών των πανεπιστημιακών 
βιβλιοθηκών (άρθρο 40, παραγρ. 3 του ν. 4485/2017). 

3. Για τους/τις Υποψήφιους/ες Διδάκτορες της Κατεύθυν¬ 
σης ΣΑΧΜ του Τμήματος Μαθηματικών του Πανεπιστημί¬ 
ου Αιγαίου, όσον αφορά στην υλικοτεχνική υποδομή, τη 
γραμματειακή κάλυψη, την τεχνολογική και οικονομική 
υποστήριξη, τα βραβεία, τις υποτροφίες και τη φοιτητική 
μέριμνα, ισχύουν οι εκάστοτε κείμενες διατάξεις του νό¬ 
μου και οι αποφάσεις της Συγκλήτου ή άλλων αρμοδίων 
οργάνων του Πανεπιστημίου Αιγαίου για τους φοιτητές και 
φοιτήτριες του μεταπτυχιακού κύκλου σπουδών. 

4. Ειδικότερα, με βάση τη νομοθεσία όπως κάθε φορά 
ισχύει, οι Υποψήφιοι/ες Διδάκτορες δικαιούνται πλήρη 
υγειονομική και νοσοκομειακή περίθαλψη στο Εθνικό Σύ¬ 
στημα Υγείας με κάλυψη των σχετικών δαπανών από τον 
Εθνικό Οργανισμό Παροχής Υπηρεσιών Υγείας (παρ. 3, άρ¬ 
θρο 31 του ν. 4452/2017), δάνεια (σύμφωνα με τις διατά¬ 
ξεις της παρ. 8, του άρθρου 43 του ν. 2413/1996), δελτίο ει¬ 
δικού φοιτητικού εισιτηρίου (σύμφωνα με την Φ5/11496/ 
Β3 κοινή υπουργική απόφαση (ΦΕΚ 2234/4.10.2011 τ.Β')), 
σίτιση (σύμφωνα με τους όρους και τις προϋποθέσεις 
της υπ'αριθμ. Φ5/68535/Β3/18.6.2012 κοινής υπουργι¬ 
κής απόφασης (ΦΕΚ 1965/18.6.2012, τ.Β')) και στέγαση 
(σύμφωνα με τις αποφάσεις των αρμοδίων οργάνων του 
Πανεπιστημίου Αιγαίου). 

4.8 ΕΠΙΚΟΥΡΙΚΟ ΕΡΓΟ - ΑΝΑΘΕΣΗ ΕΡΓΟΥ - ΔΥΝΑΤΟ¬ 
ΤΗΤΕΣ ΑΠΑΣΧΟΛΗΣΗΣ ΥΔ 

1. Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Επικουρικό εκπαιδευτικό έργο ενδεικτικά, δύναται να 
είναι: 

• η διόρθωση ή η διδασκαλία ασκήσεων σε προπτυχια- 
κά/μεταπτυχιακά μαθήματα με τη σύμφωνη γνώμη των 
διδασκόντων/ουσών των μαθημάτων αυτών, 


• η υποστήριξη εργαστηριακών προπτυχιακών/μετα- 
πτυχιακών μαθημάτων με τη σύμφωνη γνώμη του/της 
διδάσκοντα/ουσαςτου μαθήματος, 

• η συμμετοχή στην επιτήρηση των τελικών εξετάσε¬ 
ων και των ενδιάμεσων διαγωνισμάτων (προόδων) των 
προπτυχιακών/μεταπτυχιακών μαθημάτων, 

■ Η συμμετοχή σε έρευνα πεδίου ή άλλων συναφών 
δραστηριοτήτων 

Η ανάθεση του επικουρικού έργου σε Υ.Δ. πρέπει να 
διέπεται από το πνεύμα της ισότητας και, πλην της συμ¬ 
μετοχής στην επιτήρηση των τελικών εξετάσεων, δεν 
μπορεί να ξεπερνά τις δύο (2) ώρες την εβδομάδα ανά 
διδακτικό εξάμηνο. 

2. Υ.Δ. που εμπίπτουν στο άρθρο 19 παρ. 4 του 
ν. 4452/2017 δύναται να απασχολούνται ως ακαδημαϊκοί 
υπότροφοι με απόφαση της Συνέλευσης και πράξη του 
Προέδρου του οικείουΤμήματος, για τη διεξαγωγή διδα¬ 
κτικού, κλινικού και ερευνητικού έργου, καθοριζόμενου 
με τη σύμβαση που υπογράφεται μεταξύ του ακαδημα¬ 
ϊκού υποτρόφου και του Πρύτανη του οικείου Α.Ε.Ι. Οι 
συμβάσεις που συνάπτονται σύμφωνα με το παρόν άρ¬ 
θρο, δεν υπάγονται στις διατάξεις των Κεφαλαίων Α', Β' 
και Γ' του ν. 2190/1994, αλλά υπάγονται στις εξαιρέσεις 
της ΠΥΣ 33/2006 (Α' 280). Η προκήρυξη του γνωστικού 
αντικειμένου γίνεται ύστερα από πρόταση της Συνέλευ¬ 
σης και έγκριση απάτη Συνέλευση Τμήματος. Η διάρκεια 
της σύμβασης καθορίζεται για χρονικό διάστημα μέχρι 
ενός ακαδημαϊκού έτους κατά περίπτωση, ανάλογα με 
τις ανάγκες, μπορεί δε να ανανεώνεται ή να παρατείνεται. 
Σε κάθε περίπτωση ο συνολικός χρόνος διάρκειας της 
σύμβασης δεν μπορεί να υπερβείτατρία (3) ακαδημαϊκά 
έτη (άρθρο 19 παρ. 4 του ν. 4452/2017). Η απασχόληση 
των ανωτέρω μπορεί να είναι πλήρης ή μερική. Σε περί¬ 
πτωση πλήρους απασχόλησης δεν μπορεί να υπερβαίνει 
το υφιστάμενο κάθε φορά όριο των ωρών της εβδομαδι¬ 
αίας απασχόλησης για το διδακτικό έργο που παρέχουν 
οι Καθηγητές και οι υπηρετούντες Λέκτορες των Α.Ε.Ι. 
ενώ στην περίπτωση μερικής απασχόλησης η υποχρέω¬ 
ση παροχής διδακτικού έργου μειώνεται ανάλογα με το 
ποσοστό της απασχόλησης. Η κάλυψη της αποζημίωσής 
τους γίνεται από υποτροφίες και πόρους που εξασφα¬ 
λίζει το Τμήμα ή από τη χρήση των αδιάθετων ταμεια¬ 
κών υπολοίπων προηγούμενων οικονομικών ετών του 
Ιδρύματος, χωρίς αύξηση της κρατικής επιχορήγησης 
προς το οικείο Α.Ε.Ι., εκτός και αν αυτή προέρχεται από 
συγχρηματοδοτούμενα προγράμματα (άρθρο 19, παρ. 
4 του ν. 4452/2017). 

Άρθρο 5. 

ΤΕΛΙΚΗ ΑΞΙΟΛΟΓΗΣΗ ΚΑΙ ΚΡΙΣΗ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 

5.1 ΥΠΟΒΟΛΗ ΕΙΣΗΓΗΤΙΚΗΣ ΕΚΘΕΣΗΣ ΤΗΣ ΤΡΙΜΕ¬ 
ΛΟΥΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΣΤΗ ΣΥΝΕΛΕΥΣΗ 
ΤΟΥ ΤΜΗΜΑΤΟΣ 

Μετά την ολοκλήρωση εκπόνησης της Διδακτορικής 
Διατριβής ο/η Υποψήφιος/α υποβάλλει αίτηση στη Γραμ¬ 
ματεία για τη δημόσια υποστήριξη και την αξιολόγησή 
της. Η αίτηση κοινοποιείται στηνΤριμελή Συμβουλευτική 
Επιτροπή, η οποία συσκέπτεται, αποφασίζει κατά πλει- 

οψηφία την έγκριση ή την απόρριψή της και, εφόσον 
αυτή εγκριθεί, συντάσσει αναλυτική Εισηγητική Έκθεση 
που υποβάλλεται στη Συνέλευση του Τμήματος. Στην 
εισηγητική έκθεση προτείνεται και ορισμός της επτα- 
μελούς εξεταστικής επιτροπής(άρθρο 41, παραγρ. 1 του 
ν. 4485/2017). 

Εάν η Τριμελής Συμβουλευτική επιτροπή δεν εγκρίνει 
την αίτηση του/της ΥΔ, του/της δίνει αναλυτικά επιστη¬ 
μονικές παρατηρήσεις και προτάσεις για βελτίωση, κα¬ 
θώς και χρονοδιάγραμμα υλοποίησης. 

5.2 ΟΡΙΣΜΟΣ ΕΠΤΑΜΕΛΟΥΣ ΕΞΕΤΑΣΤΙΚΗΣ ΕΠΙΤΡΟΠΗΣ 
ΑΠΟ ΣΥΝΕΛΕΥΣΗ 

Η Συνέλευση του Τμήματος Μαθηματικών ορίζει 
Επταμελή Εξεταστική Επιτροπή για την αξιολόγηση 
της Διδακτορικής Διατριβής (άρθρο 41, παραγρ. 1 του 
ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485/2017, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν. 4485/2017. 

Τα αφυπηρετήσαντα μέλη της τριμελούς συμβουλευ¬ 
τικής επιτροπής, που έχουν αντικατασταθεί σύμφωνα 
με την παράγραφο 2, μπορεί να παρίστανται κατά τη 
συνεδρίαση χωρίς δικαίωμα ψήφου. 

5.3 ΥΠΟΧΡΕΩΣΕΙΣ ΤΟΥ/ΤΗΣ ΥΠΟΨΗΦΙΟΥ/ΑΣ ΔΙΔΑ¬ 
ΚΤΟΡΑ 

Ο/Η Υποψήφιος/α Διδάκτορας υποχρεούται, μετά την 
υποβολή της Εισηγητικής Έκθεσης της Τριμελούς Συμ¬ 
βουλευτικής Επιτροπής και τον ορισμό της επταμελούς 
εξεταστικής επιτροπής από τη Συνέλευση να καταθέσει 
στη Γραμματεία του Τμήματος: 

(ί) τη Διδακτορική Διατριβή σε ηλεκτρονική μορφή. 

(Μ) Υπεύθυνη δήλωση στην οποία να βεβαιώνει ότι: 

«Είμαι ο/η αποκλειστικός/ή συγγραφέας της υπο- 
βληθείσας Διδακτορικής Διατριβής με τίτλο «...». Η 
συγκεκριμένη Διδακτορική Διατριβή είναι πρωτότυπη 
και εκπονήθη κε αποκλειστικά για την απόκτηση του Δι¬ 
δακτορικού διπλώματος του Τμήματος. Κάθε βοήθεια, 
την οποία είχα για την προετοιμασία της, αναγνωρίζε¬ 
ται πλήρως και αναφέρεται επακριβώς στην εργασία. 
Επίσης, επακριβώς αναφέρω στην εργασία τις πηγές, 
τις οποίες χρησιμοποίησα, και μνημονεύω επώνυμα τα 
δεδομένα ή τις ιδέες που αποτελούν προϊόν πνευματικής 
ιδιοκτησίας άλλων, ακόμη κι εάν η συμπερίληψή τους 
στην παρούσα εργασία υπήρξε έμμεση ή παραφρα- 
σμένη. Γενικότερα, βεβαιώνω ότι κατά την εκπόνηση 
της Διδακτορικής Διατριβής έχω τηρήσει απαρέγκλιτα 
όσα ο νόμος ορίζει περί διανοητικής ιδιοκτησίας και έχω 
συμμορφωθεί πλήρως με τα προβλεπόμενα στο νόμο 
περί προστασίας προσωπικών δεδομένων και τις αρχές 
Ακαδημαϊκής Δεοντολογίας». 

Η υπεύθυνη δήλωση προσαρτάται στην οπίσθια 
(νθΓ5θ) όψη πριν από τη σελίδα τίτλου κάθε Διδακτορι¬ 
κής Διατριβής που κατατίθεται στο Τμήμα. 


(ίϋ) Σε περίπτωση που η Διδακτορική Διατριβή έχει 
γραφεί σε άλλη γλώσσα, ο/η υποψήφιος/α υποβάλλει 
συνημμένη στη Διατριβή εκτενή περίληψή της στην ελ¬ 
ληνική γλώσσα. 

5.4 ΟΡΙΣΜΟΣ ΗΜΕΡΟΜΗΝΙΑΣ ΠΑΡΟΥΣΙΑΣΗΣ - ΑΞΙΟ¬ 
ΛΟΓΗΣΗΣ ΔΙΑΤΡΙΒΗΣ 

Με πρωτοβουλία του/της Προέδρου τουΤμήματος και 
σε συνεννόηση με τον/την Επιβλέποντα/ουσα και τον/ 
την Υ.Δ., μετά την κοινοποίηση της Διδακτορικής Διατρι¬ 
βής που έχει κατατεθεί προς εξέταση από τη Γραμματεία 
σε όλα τα Μέλη της ορισθείσας Επταμελούς Εξεταστικής 
Επιτροπής, ορίζεται εντόςτετραμήνου η ημερομηνία και 
η ώρα της προφορικής δημόσιας παρουσίασης και αξι¬ 
ολόγησης της Διδακτορικής Διατριβής σε αίθουσα της 
Πανεπιστημιακής Μονάδας τουΤμήματος Μαθηματικών 
του Πανεπιστημίου Αιγαίου. 

1. Η πρόσκληση κοινοποιείται έγκαιρα στην πανεπι¬ 
στημιακή κοινότητα και η παρακολούθησή της είναι 
ελεύθερη στο κοινό. 

2. Κατά τη διαδικασία παρουσίασης και αξιολόγησης 
προϋποτίθεται η φυσική παρουσία, οπωσδήποτε του/ 
της υποψήφιου/ας και τουλάχιστον τεσσάρων (4) Μελών 
της Επταμελούς Εξεταστικής Επιτροπής. Τα υπόλοιπα 
Μέλη δικαιούνται να μετάσχουν μέσω τηλεδιάσκεψης. 

3. Ο/Η υποψήφιος/α παρουσιάζει το περιεχόμενο της 
επιστημονικής έρευνάς του και τα πορίσματά της και 
απαντά σε ερωτήσεις και σχόλια μελών της Επταμελούς 
Επιτροπής ή των τυχόν αφυπηρετησάντων μελών της 
Τριμελούς Συμβουλευτικής Επιτροπής. Τα αφυπηρετή¬ 
σαντα μέλη της τριμελούς συμβουλευτικής επιτροπής, 
μπορεί να παρίστανται κατά τη συνεδρίαση χωρίς δι¬ 
καίωμα ψήφου. 

4. Η Επιτροπή στη συνέχεια συνεδριάζει χωρίς την πα¬ 
ρουσία τρίτων, κρίνει την εργασία ως προς την ποιότητα, 
την πληρότητα, την πρωτότυπη σκέψη και τη συμβολή 
της στην επιστήμη και με βάση αυτά τα κριτήρια την 
εγκρίνει με πλειοψηφία τουλάχιστον πέντε (5) Μελών 
(άρθρο 41, παραγρ. 3 του ν. 4485/2017) και, με σύμφωνη 
γνώμη τουλάχιστον πέντε (5) Μελών της επιτροπής (ΝΣΚ 
500/84 Γνμ. Δ/νσης Δικαστικού Γ.Λ.Κ.), αξιολογεί τη Διδα¬ 
κτορική Διατριβή με τους βαθμούς ΚΑΛΩΣ, ΛΙΑΝ ΚΑΛΩΣ 
ή ΑΡΙΣΤΑ. Για την απόφασή της η Επιτροπή συντάσσει 
Πρακτικό Αξιολόγησης, το οποίο υποβάλλει στη Γραμ¬ 
ματεία του Τμήματος. Σε περίπτωση κατά την οποία το 
πρακτικό φέρει υπογραφές τεσσάρων μελών της Επτα¬ 
μελούς Επιτροπής, και πέμπτο Μέλος έχει υπογράψει την 
Εισηγητική Έκθεση, ο τίτλος θεωρείται ότι έχει χορηγηθεί 
εγκύρως (ν. 4186/2013, άρθρο 39, παρ. 18). 

5.5 ΒΕΛΤΙΩΣΕΙΣ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Η Επταμελής Εξεταστική Επιτροπή έχει το δικαίωμα 
κατά την αξιολόγησή της, με απλή πλειοψηφία των με¬ 
λών της, να ζητήσει από τον/ην υποψήφιο/α διδάκτο¬ 
ρα να επιφέρει εντός εξαμήνου προσθήκες, αλλαγές ή 
διορθώσεις στο τελικό κείμενο της Διδακτορικής Δια¬ 
τριβής, τις οποίες κρίνει απολύτως απαραίτητες, πριν 
αυτή κατατεθεί στη βιβλιοθήκη του Πανεπιστημίου και 
τις βάσεις δεδομένων που ορίζονται στην παράγραφο 
6.2 του παρόντος κανονισμού. 

Σε αυτή την περίπτωση, και οπωσδήποτε πριν από 
την καθομολόγηση του/της Υποψήφιου/ας Διδάκτορα, 

ο/η Επιβλέπων/ουσα οφείλει να βεβαιώσει με έγγραφό 
του που κατατίθεται στη Γραμματεία του Τμήματος ότι 
ο/η Υποψήφιος/α επέφερε στο κείμενο της Διδακτορι¬ 
κής Διατριβής τις προσθήκες, αλλαγές ή διορθώσεις, 
όπως αυτές αναφέρονται στο Πρακτικό Αξιολόγησης 
της Επταμελούς Επιτροπής. Εάν η προθεσμία των έξι 
μηνών παρέλθει άπρακτη, τότε με σχετική απόφαση 
της Συνέλευσης η Διδακτορική Διατριβή θεωρείται ότι 
απορρίφθηκε. 

5.6 ΠΑΡΟΧΗ ΒΕΒΑΙΩΣΗΣ 

Στον/την Υποψήφιο/α Διδάκτορα μπορεί να χορη¬ 
γείται από τη Γραμματεία του Τμήματος, πριν από την 
αναγόρευση - καθομολόγησή του/της, βεβαίωση ότι έχει 
περατώσει επιτυχώς τη Διδακτορική Διατριβή του/της, 
εφόσον δεν εκκρεμούν διορθώσεις. 

Άρθρο 6. 

ΑΝΑΓΟΡΕΥΣΗ - ΚΑΘΟΜΟΛΟΓΗΣΗ ΔΙΔΑΚΤΟΡΩΝ 

6.1 ΑΙΤΗΣΗ 

Ο/Η Υποψήφιος/α Διδάκτορας, μετά την ολοκλήρωση 
της παραπάνω διαδικασίας, δικαιούται να υποβάλει στη 
Γραμματεία αίτηση για την αναγόρευση-καθομολόγησή 
του/της. 

6.2 ΠΡΙΝ ΤΗΝ ΑΝΑΓΟΡΕΥΣΗ / ΚΑΘΟΜΟΛΟΓΗΣΗ 

Πριν την αναγόρευση / καθομολόγηση, η Διδακτορική 

Διατριβή θα πρέπει να έχει τυπωθεί και βιβλιοδετηθεί 
με τη φροντίδα του/της Υποψήφιου/ας Διδάκτορα ο/η 
οποίος/α καταθέτει με δική του/της ευθύνη αντίτυπα της 
Διατριβής του/της ως εξής: 

(ί) Υποχρεωτική κατάθεση σε ηλεκτρονική μορφή στο 
Ιδρυματικό Αποθετήριο της Βιβλιοθήκης του Πανεπι¬ 
στημίου Αιγαίου 

(ϋ)Υποχρεωτική κατάθεση σε μορφή ΙΙ5Β στη Γραμ¬ 
ματεία του Τ μήματος 

(ϋί) Υποχρεωτική κατάθεση σε έντυπη μορφή στο Εθνι¬ 
κό Κέντρο Τεκμηρίωσης. Συγκεκριμένα, με ευθύνη της 
Γραμματείας του Τ μήματος και σε συνεργασία με τον/την 
Υποψήφιος/α Διδάκτορα πραγματοποιείται υποχρεωτι¬ 
κά η ηλεκτρονική ανάρτηση της Διδακτορικής Διατριβής 
στο Εθνικό ΚέντροΤεκμηρίωσης και κατόπιν η ταχυδρο¬ 
μική αποστολή ενός αντιτύπου της Διατριβής στο Εθνικό 
ΚέντροΤεκμηρίωσης (Εθνικό ΚέντροΤεκμηρίωσης/ΕΙΕ, 
Βασ. Κωνσταντίνου 48,11635, Αθήνα). 

Η Γραμματεία, πριν την καθομολόγηση, οφείλει να 
ελέγξει την κατάθεσή της διατριβής στο Εθνικό Αρχείο 
Διδακτορικών Διατριβών του Εθνικού ΚέντρουΤεκμηρί- 
ωσης (Ηΐΐρ5://ρΗάΓη5.θΙ<ΐ.9ΐ'/ρΙ"ΐεΙιτΐ5). 

Τα ανωτέρω αποτελούν απαραίτητη προϋπόθεση προ- 
κειμένου να πραγματοποιηθεί η αναγόρευση - καθομο¬ 
λόγηση - απονομή Διπλώματος στον/στην ΥΔ 

(ίν) Ο/η Υποψήφιος/α Διδάκτορας καταθέτει, υποχρε¬ 
ωτικά, δύο ηλεκτρονικά αντίτυπα της Διατριβής σε μορ¬ 
φή ψηφιακού δίσκου (Οϋ) στην ΕΘΝΙΚΗ ΒΙΒΛΙΟΘΗΚΗ 
ΤΗΣ ΕΛΛΑΔΟΣ σύμφωνα με το ν. 3149/2003, άρθρο 12, 
παρ. 7.α και 9 ή τα αντιστοίχως ισχύοντα κατά τον χρό¬ 
νο περάτωσηςτης διατριβής.Τα ^^5 πρέπει να φέρουν 
ετικέτα με το όνομα του/της Διδάκτορα, τον τίτλο της Δι¬ 
ατριβής και το όνομα του Πανεπιστημίου, καθώς και την 
ημερομηνία παρουσίασης και αξιολόγησής της (Εθνική 
Βιβλιοθήκη της Ελλάδος,Τμήμα Εισαγωγής, κτήριο Βο¬ 


τανικού, Λ. Αθηνών 31-33 και Σπύρου Πάτση 12,104 47 
Αθήνα). Ο/η Υ.Δ. καταθέτει προαιρετικά στη Βιβλιοθήκη 
της βουλής ηλεκτρονικό αντίτυπο της Διατριβής, με τη 
μορφή είτε ψηφιακού δίσκου (Οϋ) είτε κοινοποίησης 
στην ηλεκτρονική διεύθυνση ΓθίθΓθηςθ@ρ3Γΐί3ΐηθηΐ.9ΐ' 
του συνδέσμου (ΙίπΚ) προς το Εθνικό ΚέντροΤεκμηρί¬ 
ωσης, όπου θα έχει ήδη αναρτηθεί η Διατριβή του/της. 

6.3 ΔΙΚΑΙΟΛΟΓΗΤΙΚΑ 

Ο/Η Υποψήφιος/α Διδάκτορας προσκομίζει στη Γραμ¬ 
ματεία μαζί με την αίτησή του/της για ενεργοποίηση της 
διαδικασίας αναγόρευσης-καθομολόγησης, τα εξής δι- 
καιολογητικά: 

(ί) Βεβαίωση από τη Φοιτητική Μέριμνα περί μη ύπαρ¬ 
ξης εκκρεμοτήτων (επιστροφή κλειδιού δωματίου φοι¬ 
τητικής εστίας, επιστροφή βιβλιαρίου υγειονομικής 
περίθαλψης και μη ύπαρξη εκκρεμοτήτων για λόγους 
διαμονής σε φοιτητική εστία κατά τους θερινούς μήνες). 

(Μ) Σε περίπτωση συμμετοχής στο Πρόγραμμα 
ΕΓ35ΐηυ5, βεβαίωση από το Γραφείο ΕΓ35ΐπυ5 περί μη 
ύπαρξης οικονομικών εκκρεμοτήτων. 

(ίϋ) Απόδειξη για την καταβολή της αξίας της περγα¬ 
μηνής σε περίπτωση που ο/η Υ.Δ. επιθυμεί τη χορήγηση 
του (και με βάση όσα ισχύουν κάθε φορά σύμφωνα με 
αποφάσεις των αρμοδίων οργάνων). 

(ίν) Δελτίο ειδικού φοιτητικού εισιτηρίου (Ακαδημαϊκή 
Ταυτότητα) σε περίπτωση που είναι σε ισχύ. 

(ν) Βεβαίωση κατάθεσης της Διδακτορικής Διατριβής 
στη Βιβλιοθήκη του Πανεπιστημίου Αιγαίου. 

(νί) Βεβαίωση από τη Βιβλιοθήκη περί μη ύπαρξης 
εκκρεμοτήτων. 

6.4 ΑΝΑΓΟΡΕΥΣΗ ΚΑΙ ΚΑΘΟΜΟΛΟΓΗΣΗ 

Σε συνεδρίαση της Συνέλευσης του Τμήματος και πα¬ 
ρουσία του/της Υποψήφιου/ας Διδάκτορα ο/η Πρόε¬ 
δρος του Τμήματος θέτει δημόσια υπόψη του Σώματος 
τα σχετικά έγγραφα που πιστοποιούν την επιτυχή ολο¬ 
κλήρωση της διαδικασίας προφορικής παρουσίασης και 
αξιολόγησης της Διδακτορικής Διατριβής και ακολουθεί 
η δημόσια αναγόρευση/καθομολόγησή του/της, καθώς 
και η απονομή του Διδακτορικού Διπλώματος σε δύο 
αντίτυπα (Κατ'εξουσιοδότηση του άρθρου 45, παραγρ. 
2, περιπτ. ζ του ν. 4485/2017). 

Λεπτομέρειες της ανωτέρω διαδικασίας καθώς και 
ο τύπος του Διδακτορικού Διπλώματος προβλέπονται 
στη σχετική τυποποιημένη διαδικασία του Ιδρύματος 
και αντίστοιχη Απόφαση Συγκλήτου.Το κείμενο καθομο¬ 
λόγησης του/της Υποψ. διδάκτοροςτου Πανεπιστημίου 
Αιγαίου έχει εγκριθεί με απόφαση Συγκλήτου της υπ' 
αριθμ. 7 έκτακτης συνεδρίας (επαναληπτική) /18.7.2017 
(ΦΕΚ 2737/4.8.2017, τ.Β'). Σύμφωνα με την υπ' αριθμ. 
21/19.1.2017, θέμα 7.4 απόφαση της Συγκλήτου, ή όπως 
κάθε φορά ισχύει, δίνεται η δυνατότητα πραγματοποίη¬ 
σης καθομολόγησης και απονομής του διδακτορικού δι¬ 
πλώματος σε υποψήφιους/ες διδάκτορες που διαμένουν 
αποδεδειγμένα στο εξωτερικό, ενώπιον των ελληνικών, 
πρεσβευτικών και προξενικών αρχών. 

Το Διδακτορικό δίπλωμα μπορεί να χορηγείται και σε 
περγαμηνή, αν τούτο ζητηθεί από τον/την ίδιο/α τον/την 
Διδάκτορα και καταβληθεί η αξία που κάθε φορά ορί¬ 
ζεται αρμοδίως σύμφωνα με τα οριζόμενα παραπάνω. 




Τεύχος Β' 933/16.03.2018 

Άρθρο 7. 

ΔΙΑΓΡΑΦΗ ΥΔ ΚΑΙ ΑΝΑΚΛΗΣΗ 

ΔΙΔΑΚΤΟΡΙΚΟΥ ΔΙΠΛΩΜΑΤΟΣ 

7.1 ΔΙΑΓΡΑΦΗ ΥΠΟΨΗΦΙΩΝ ΔΙΔΑΚΤΟΡΩΝ (Πρόβλεψη 
κατ' εξουσιοδότηση του άρθρου 45, παραγρ. 2, περιπτ. 
στ του ν. 4485/2017) 

1. Είναι δυνατή κατά νόμο η διαγραφή από τα Μη¬ 
τρώα του Τμήματος Υποψήφιου/ας Διδάκτορα για λόγο 
αναφερόμενο στην επιστημονική πρόοδο της διαδικα¬ 
σίας εκπόνηση της διατριβής του/της (λ.χ. επί μακράν 
αδικαιολόγητη έλλειψη συνεργασίας με την τριμελή 
Συμβουλευτική Επιτροπή, αμέλεια, αδράνεια, έλλειψη 
ενδιαφέροντος, κτλ. προκύπτουσα από τις ετήσιες εκ¬ 
θέσεις προόδου αυτής) ή για άλλο σπουδαίο λόγο (ΣΤΕ 
5957/1995, 7μελούς, ΝΣΚ 166/2011, 294/2011, ΝΣΚ 
237/2014) ο οποίος σε κάθε περίπτωση πρέπει να αφορά 
στο πρόσωπο του/της Υποψήφιου/ας Διδάκτορα και να 
συνάπτεται με υπαίτια συμπεριφορά αυτού/ης. 

2. Η Συνέλευση του Τμήματος, μετά από εισήγηση κατά 
πλειοψηφία της Τριμελούς Συμβουλευτικής Επιτροπής, 
δύναται να αποφασίσει τη διαγραφή Υποψηφίου/ας Δι¬ 
δάκτορα σύμφωνα με τα ανωτέρω οριζόμενα και επίσης 
σε κάθε μια από τις ακόλουθες περιπτώσεις 

(ί) Αυτοδίκαια κατόπιν αιτήσεως του/της Υ.Δ. 

(ϋ) Εάν ο/η υποψήφιος/α διδάκτορας, κατά τη διάρ¬ 
κεια εκπόνησης ή παρουσίασης της Διδακτορικής Δια¬ 
τριβής του/της, υποπέσει σε παράπτωμα που εμπίπτει 
στο δίκαιο περί πνευματικής ιδιοκτησίας (ν. 2121/1993, 
όπως ισχύει) και υπόκειται στις ρυθμίσεις περί εννόμου 
προστασίας, μπορεί να επιβληθούν κυρώσεις κατόπιν 
απόφασης των αρμοδίων Οργάνων, με βάση τις κείμενες 
διατάξεις. 

3. Ο/Η Υποψήφιος/α Διδάκτορας διαγράφεται, κατό¬ 
πιν απόφασης της Συνέλευσης, όταν έχει υπερβεί τον 
μέγιστο χρόνο ολοκλήρωσης της διατριβής που έχει 
θεσπίσει το Τμήμα. 

7.2 ΑΝΑΚΛΗΣΗ ΔΙΔΑΚΤΟΡΙΚΟΥ ΔΙΠΛΩΜΑΤΟΣ 

Διδακτορικός Τίτλος που χορηγήθηκε είναι δυνατόν 

να ανακληθεί ή ακυρωθεί, εάν αποδειχθεί ότι δεν συνέ¬ 
τρεχαν την εποχή της απόκτησής του οι εκ του νόμου 
και του παρόντος Κανονισμού προϋποθέσεις κτήσης του 
και, κατεξοχήν αλλά μη περιοριστικά, εάν αποδειχθεί ότι 
το σύνολο ή μέρος της Διδακτορικής Διατριβής αποτελεί 
προϊόν λογοκλοπής. 

Η ανάκληση ή ακύρωση γίνεται μετά από πλήρως τεκ¬ 
μηριωμένη απόφαση της Συνέλευσης του Τμήματος η 
οποία κοινοποιείται στον/στην Πρύτανη του Ιδρύματος 
(βλ και υπ'αριθμ. 347/2013 Γνωμ. ΝΣΚ) 

Άρθρο 8. 

ΑΛΛΑ ΘΕΜΑΤΑ 

8.1 ΔΙΑΔΙΚΑΣΙΑ ΕΠΙΛΟΓΗΣ ΜΕΤΑ ΑΠΟ ΠΡΟΚΗΡΥ¬ 
ΞΗ Η ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 
ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ (άρθρο 42 
ν. 4485/2017) 

Είναι δυνατή η προκήρυξη θέσεων υποψήφιων δι¬ 
δακτόρων, υποτρόφων ή όχι. Οι σχετικές προκηρύξεις 


δημοσιοποιούνται, είτε δια του ημερήσιου τύπου, είτε 
δια ανάρτησης στους οικείους διαδικτυακούς τόπους, 
είτε δια ανάρτησης σε σελίδες κοινωνικής δικτύωσης 
των Τμημάτων. 

Οι προϋποθέσεις, οι όροι, οι προθεσμίες και οι διαδι¬ 
κασίες κατάθεσης υποψηφιοτήτων και επιλογής υποψη¬ 
φίων διδακτόρων, καθώς και πρόσθετες υποχρεώσεις 
αυτών, παραδοτέα, χρονικά όρια ολοκλήρωσης των δι¬ 
ατριβών και συναφή θέματα, μνημονεύονται ρητά στις 
σχετικές προκηρύξεις και προσκλήσεις. 

Η ανάθεση επίβλεψης των εν λόγω διδακτορικών δι¬ 
ατριβών μπορεί, βάσει της προκήρυξης, να υπόκειται 
σε επιπλέον διαδικασίες και κριτήρια από εκείνα που 
προβλέπονται στον ισχύοντα νόμο και στον παρόντα 
Κανονισμό Διδακτορικών Σπουδών. 

8.2 ΕΠΙΒΡΑΒΕΥΣΗ ΔΙΔΑΚΤΟΡΙΚΩΝ ΔΙΑΤΡΙΒΩΝ 

Στην περίπτωση που το Τμήμα έχει τη δυνατότητα χο¬ 
ρήγησης υποτροφιών ή χρηματικών βραβείων σε ΥΔ, η 
Συνέλευση, αποφασίζει: 

(ί) το πλήθος και τη χρονική διάρκεια των διαθέσιμων 
υποτροφιών ή των βραβείων, 

(ϋ) το χορηγούμενο ποσό και τον τρόπο καταβολής του 

(ϊϋ) την προθεσμία υποβολής αιτήσεων των ενδιαφε¬ 
ρομένων και τη διαδικασία επιλογής τους. Κριτήρια για 
την αξιολόγηση των υποψηφιοτήτων μπορούν να είναι: 
άρθρα δημοσιευμένα σε έγκυρα επιστημονικά περιοδικά 
ή συνέδρια με κριτές, βιβλία και ετεροαναφορές. 

Η απόφαση της Συνέλευσης κοινοποιείται σε όλους 
τους/τις ΥΔ του ΠΔΣ. 

8.3 ΑΝΑΡΤΗΣΗ ΣΤΗΝ ΙΣΤΟΣΕΛΙΔΑ ΤΟΥ ΤΜΗΜΑΤΟΣ 
(άρθρο 39, παραγρ. 4 του ν. 4485/2017) 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από τη Γραμματεία του 
Τμήματος στον διαδικτυακό τόπο του Ιδρύματος στην 
ελληνική και στην αγγλική γλώσσα. 

Άρθρο 9. 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν απάτην έναρξη 
ισχύος του, εφόσον δεν έχει οριστεί, κατά την έναρξη της 
ισχύος του, η επταμελής εξεταστική επιτροπή του άρθρου 
41 του νόμου (άρθρο 85, παραγρ. 5 του ν. 4485/2017). 

Οι ΥΔ που ήδη εκπονούν Διδακτορική Διατριβή στην 
Κατεύθυνση ΣΑΧΜ του Τμήματος Μαθηματικών του 
Πανεπιστημίου Αιγαίου και δεν έχουν υπερβεί τα έξι (6) 
πλήρη ημερολογιακά έτη από την ημερομηνία ορισμού 
της Τριμελούς Συμβουλευτικής Επιτροπής αυτοδίκαια 
υπάγονται στα χωρία 4.1.1. και 4.1.2 της παραγράφου 
4.1. του άρθρου 4 του παρόντος Κανονισμού, η ισχύς 
του οποίου άρχεται από τη δημοσίευσή του στο Φύλλο 
Εφημερίδας της Κυβερνήσεως. Οι Υ.Δ. που έχουν υπερβεί 
το ανώτερο όριο των έξι (6) πλήρη ημερολογιακών ετών 
υποχρεούνται να ολοκληρώσουν την Διδακτορική τους 
Διατριβή εντός τεσσάρων (4) πλήρων ημερολογιακών 

ετών από τη δημοσίευση του παρόντος κανονισμού στο 
Φύλλο Εφημερίδας της Κυβερνήσεως. 

Άρθρο 10. 

ΤΕΛΙΚΕΣ ΔΙΑΤΑΞΕΙΣ 

Με απόφαση της Συνέλευσης του Τμήματος καταρτί¬ 
ζεται ο Κανονισμός Διδακτορικών Σπουδών της Κατεύ¬ 
θυνσης ΣΑΧΜ του Τμήματος, ο οποίος εγκρίνεται από 
τη Σύγκλητο, δημοσιεύεται στην Εφημερίδα της Κυβερ¬ 


νήσεως, αναρτάται στο διαδικτυακό τόπο τουΤμήματος 
και κοινοποιείται στο Υπουργείο Παιδείας, Έρευνας και 
Θρησκευμάτων (άρθρο 45 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Φεβρουάριου 2018 
Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 





















